Ketika Cukai GST Dilaksanakan, Warga Bangladesh Cameron Highlands Senang Lenang!

Cukai GST Dilaksanakan, Warga Asing Dapat Habuan!
Akhbar Utusan Malaysia melaporkan yang warga Bangladesh kini menguasai ekonomi di Cameron Highlands. Apa yang mereka lakukan? Warga Bangladesh ini bercucuk tanan menanam sayur, membuka gerai, kedai runcit dan menjual sayuran.
Dikatakan, dokumen kerja mereka adalah untuk kerja di sektor yang berlainan. Namun, beralih arah ke sekor pertanian. Berani sungguh mereka. Adakah penguatkuasaan kita longgar atau kita tidak ambil peduli?

Sumber Utusan Malaysia juga mengatakan, terdapat kira-kira 18 kedai runcit dan sebuah hotel bajet yang diusahakan warga asing terutama di Lembah Bertam, Ringlet, Tringkap serta Kuala Terla sejak enam tahun lalu.

Warga Asing Kini Jadi Boss?
Itulah hakikatnya. Mereka sudah pandai menggaji warga mereka sendiri untuk mengusahakan perniagaan di Malaysia. Warga asing juga bebas membuka gerai untuk menjual ikan dan sayur di pasar-pasar malam di sekitar Cameron Highlands

Cukai GST Membebankan?
Cakap banyak pun tiada guna kerana kata putus sudah diberi. Ini kerana cukai GST akan dilaksanakan pada April 2015. Bukan cukai GST yang buat kami sedih. Namun, tatkala cukai GST yang dikatakan membebankan rakyat, warga Bangladesh pula senang lenang berniaga. Adakah mereka membayar cukai? Wallahuaklam, kami juga tidak tahu.

Kupasan Kami
Kami akur dengan GST yang bakal dilaksanakan. Ia bakal menjana ekonomi dalam jangkamasa panjang. Ingat, duit dari cukai GST ini akan digunakan untuk membina jalan raya, membina sekolah, membina klinik kesihatan dan macam-macam lagi.
Cuma kami agak terkilan, tatkala kami rakyat Malaysia dikenakan cukai GST, kenapa isu warga asing yang nampak lebih kaya dari kita dibiarkan begitu sahaja? Sedih, memang sedih.
Apa pendapat anda?


Cuma Benjolan Kecil – Wanita Ini Kongsi Detik Disahkan Sebagai Penghidap Kanser Payudara!

“Kusangkakan panas hingga ke petang, rupanya hujan ditengah hari”… itulah renungan seorang penghidap kanser payudara tahap 4, Wan Musfirah Aimi Binti Wan Supian, atau lebih dikenali sebagai Aimi.
Tidak pernah menyangka hidupnya bakal diuji sebegini, dia tetap tabahkan diri dan berusaha melawan kanser payudaranya kerana dia sedar, dia tidak berseorangan dan perjuangan perlu diteruskan demi suami, anak-anak dan keluarga tersayang.

Disahkan Menghidap Kanser Payudara Pada Usia Awal 30-an!

Segalanya bermula 7 tahun dahulu, apabila Aimi merasakan ada benjolan di bahagian kelenjar ketiak lengan kirinya.

Menurut Aimi, dia pada mulanya tidak menyangka atau mengesyaki apa-apa kerana benjolan tersebut tidak menyebabkan sebarang kesakitan tetapi oleh kerana kedudukannya yang berdekatan dengan “bra line”, Aimi mula berasa tidak selesa dan membuat keputusan untuk menjalani pemeriksaan di Hospital Gleneagles pada awal Januari 2015.

Pelbagai ujian dilakukan termasuklah ultrasound, mamogram dan biopsi sebelum sah didiagnosis menghidap penyakit kanser payudara tahap 2.
Keluarga Tiada Sejarah Kanser!

Terkejut dan sedih namun, Aimi menerima apa yang telah terjadi sebagai takdir dan bertekad menghadapinya.
Menurut Aimi, dia merupakan ahli pertama dalam keluarganya yang disahkan menghidap kanser payudara. Bahkan hingga ke hari ini, tiada seorang pun dalam keluarganya yang menghidap penyakit kanser.
Payudara Kiri Terpaksa Dibuang…

“Doktor menasihati saya untuk membuang payudara sebelah kiri (mastektomi) bagi mencegah kanser daripada merebak ke bahagian lain. Namun, setelah selesai pembedahan membuang payudara kiri, doktor mendapati kanser saya telah merebak ke paru-paru dan mencadangkan saya untuk menjalani rawatan kimoterapi dan rawatan radioterapi. Hanya satu pilihan rawatan yang diberikan pada masa itu dan saya bersetuju dengan cadangan rawatan tersebut” terang Aimi.
Selain itu, Aimi juga mengambil inisiatif untuk mengubah gaya hidup dan diet pemakanan hariannya bagi menjaga tahap kesihatan beliau. Dia juga gemar lakukan aktiviti fizikal seperti bersenam dan berjoging bersama keluarga.

Keadaan ini bukanlah suatu yang mudah buat Aimi. Alhamdulillah, berkat sokongan suami serta ahli keluargalah yang membolehkan Aimi melangkah kehadapan melawan kanser payudara yang dihidapinya.
Rawatan Dibiayai Oleh Insurans Perubatan!

“Saya sangat bersyukur kerana majikan saya menyediakan manfaat pekerja agar saya tidak perlu risau dan bimbang tentang beban kewangan atau terpaksa menghentikan rawatan kerana tidak mampu menanggung kos rawatan. Insurans berkelompok telah menjelaskan segala perbelanjaan rawatan kanser saya dan saya tidak berhadapan masalah had tuntutan atau bil tertunggak. Saya tidak perlu risau tentang bil hospital dan ubat-ubatan kerana ia ditanggung sepenuhnya oleh insurans majikan saya. Saya hanya perlu fokus untuk meneruskan rawatan dengan hati yang tenang dan minda yang positif” tambah Aimi.
Menyentuh mengenai kos perubatan, Aimi menganggarkan hampir setengah juta ringgit telah dibelanjakan bagi merawat penyakitnya. Mengimbas kembali perjalanan hidupnya sejak disahkan menghidap kanser hingga sekarang, Aimi menekankan kepentingan memiliki insurans sebelum perkara yang tak diingini berlaku. “Paling penting sediakan payung sebelum hujan, ambil insurans kerana kita tidak tahu bila kita akan jatuh sakit” pesan Aimi.
Lagipun, bukan semua bernasib baik mempunyai manfaat pekerja komprehensif dan menyeluruh yang mampu menanggung semua kos perubatan yang kian meningkat dari tahun ke tahun.

Walaupun kanser payudara Aimi telah mencapai tahap 4, Aimi tidak pernah menyerah kalah. Sebagai , segala sikap dan perasaan yang negatif perlu dielakkan dan Aimi menyeru para penghidap kanser diluar sana untuk sama-sama terus berjuang dan jangan menganggap anda berseorangan dalam perjalanan ini. Jika sesiapa memerlukan sebarang bantuan, jangan malu dan segan untuk menghubungi Aimi melalui Facebook Aimi Yusoff dan Instagram @prayforaimi. Banyak perkongsian dan tips mengenai perjuangan dirinya yang boleh dijadikan iktibar.
Aimi sendiri mengakui bahawa dia kerap menasihati rakan-rakan untuk mendapatkan insurans perubatan kerana penyakit seperti kanser memerlukan perbelanjaan dan sokongan kewangan yang tinggi.

Jika anda masih belum memiliki perlindungan insurans, bolehlah pertimbangkan Penyelesaian Kesihatan Menyeluruh AIA.
Ia meliputi tiga tunggak utama iaitu:

Hidup Sebaiknya (Live Well) dengan program kesihatan unik AIA Vitality
Lindungi Sebaiknya (Protect Well) dengan pelan perlindungan insurans / takaful AIA
Pulih Sebaiknya (Get Well) dengan nasihat dan sokongan yang khusus dari peringkat diagnosis hingga pemulihan menerusi Perkhidmatan Pengurusan Kes Perubatan Peribadi AIA

AIA komited untuk bersama anda dalam setiap langkah perjalanan kesihatan dan kesejahteraan anda agar anda boleh menjalani kehidupan yang lebih sihat, berpanjangan dan bermakna. Untuk maklumat lanjut, anda boleh layari laman web Penyelesaian Kesihatan Menyeluruh AIA.
Untuk respon yang lebih pantas, hubungi Perancang Hayat (ejen) AIA hari ini.


Cuma Pegang Jari, Ibu Ini Berharap Dapat Peluk Bayi Pra-Matang Sendiri. Lihat 25 Kesedihan Orang Lain Dalam Video Ini.

Video ini mengajar kita erti memahami perasaan orang lain. Selalu kita mahu orang memahami kita. Namun, apabila di hospital, selalunya ramai yang bersedih dengan keadaan dan situasi keluarga sendiri.


Cuma Perlu Picit, 5 Cara Kreatif Ni Jadikan Makanan Popular Malaysia Tambah Sedap. Cubalah!

Biasanya, kita gunakan krimer pekat bila membancuh air ketika menyediakan menu sarapan atau minum petang. Tapi, pernahkah anda terfikir ia juga boleh dijadikan sapuan, celupan dan topping untuk pelbagai makanan popular di Malaysia? Betul, ia memberikan rasa lain daripada yang lain!
Kalau anda tak ada idea untuk pelbagaikan juadah popular Malaysia, di bawah ini admin kongsikan beberapa idea yang anda boleh cuba di rumah. Cuma picit Teapot Squeeze Tube, confirm anda makan tak berhenti!

1. Satay

Anda pernah makan satay dengan kuah selain kuah kacang? Tak pernah? Apa kata picit Teapot Squeeze Tube. Rasa krimer memberikan rasa manis lemak berkrim jika nak dibandingkan dengan kuah kacang. Siapa tak makan pedas boleh cuba!

2. Keropok lekor

Jika ke pasar malam, tah sah rasanya kalau tak beli keropok lekor. Balik makan depan TV cicah sos, naik selera. Sekali-sekala, apa kata anda picit Teapot Squeeze Tube perisa Pandan. Kalau biasanya anda makan dengan sos pedas, kali ni celup keropok lekor dengan Teapot. Mesti sedap!
3. Rojak buah

Satu lagi juadah yang kita suka beli kalau di pasar malam, rojak buah. Dari jauh, nampak penjual tu gaul buah dengan kuah rojak, naik selera kita dibuatnya! Lepas ni, apa kata anda minta dengan penjual tu kuah asing. Balik gaul di rumah.
Tuangkan buah-buahan tadi ke dalam mangkuk besar, picitkan Teapot Squeeze Tube perisa Pandan sedikit untuk rasa manis-manis. Baru tuangkan kuah rojak dan gaul rata. Rasa manis dan pedas dari kuah rojak memberikan gabungan sempurna!
4. Ketupat palas

Biasanya kita jumpa ketupat palas ketika hari raya atau majlis tertentu. Tapi, apa kata hujung minggu ni kita cuba buat dan makan dengan Teapot Squeeze Tube? Kalau kebiasaannya anda makan dengan rendang atau lauk-pauk lain, kali ni cuba picitkan perisa Gula Melaka. Barulah ada rasa lain daripada yang lain!
5. Pulut panggang

Siapa kat sini suka kuih tradisional pulut panggang? Kuih pulut yang berintikan kelapa pedas tu. Anda nak cuba inovasikan rasa pulut panggang tu? Apa kata anda cicahkan pulut panggang dengan Teapot Squeeze Tube. Rasa pedas-pedas pulut tu ditambah dengan kemanisan krimer memang umphh la!
Teapot Squeeze Tube mudah, cepat dan sedap!

Macam mana dengan idea yang admin cadangkan tadi? Menarikkan? Apa kata anda cuba di rumah dengan Teapot Squeeze Tube. Bukan saja mudah disediakan, Teapot Squeeze Tube boleh dibawa ke mana-mana kerana ia hadir dalam bentuk tiub. Lepas ni, bolehlah anda nikmati pelbagai juadah popular di Malaysia di mana saja!
Untuk pengetahuan anda, Teapot Squeeze Tube boleh didapati dalam tiga perisa iaitu Pandan, Gula Melaka dan Krimer Manis. Ia boleh dipadankan dengan pelbagai lagi juadah tempatan popular di luar sana, terpulang mengikut kreativiti masing-masing.

Jom dapatkan Teapot Squeeze Tube ini di kedai berhampiran atau secara atas talian di Lazada sekarang. Selamat menjamu selera! #TeapotSqueezeTube #SekaliPicitPastiNakLagi


“Curang Adalah Satu Pilihan, Bukan Satu Kesilapan” – Cepat Buang Rasa Ini Bila Dah Terleka…

“Curang adalah satu pilihan, bukan satu kesilapan.”
Jika difikirkan, ada benarnya ayat ini, seperti mana yang disampaikan oleh Dato’ Doktor Haji Mohd Fadzilah Kamsah di dalam penulisan beliau di laman sosialnya.

Curang memberi impak yang besar dalam keharmonian rumah tangga. Kepercayaan yang dibina boleh hilang dalam sekelip mata walaupun, pasangan yang melakukan perbuatan curang itu sudah berubah tapi hati yang dicurangi tetap terdetik berasa sangsi.
Baca juga: Wahai Para Isteri Yang Kuat Merajuk, Anda Kena Buat 10 Perkara Ini Supaya Kurang Rasa Nak Merajuk 24 Jam!

CURANG ADALAH SATU PILIHAN, BUKAN SATU KESILAPAN

Gambar hiasan: Stefamerpik – Freepik.com

Curang adalah satu pilihan, bukan satu kesilapan.

Ada satu masa itu, kamu akan diuji dengan kesempurnaan, kebaikan orang lain. Masa itu kamu tak fikir dah tentang pasangan dan keluarga kamu.
Yang ada dalam fikiran kamu dan orang itu,
“Kenapalah kita ni tak jumpa awal-awal?”
“Hanya you je faham apa i rasa.”
“I tak boleh lupa you sejak kita mula jumpa.”
Macam-macam lagi ayat dan alasan bila sudah di mabuk cinta. Jika sudah ada bibit-bibit ini dalam hidup kamu, cepat-cepat tampar diri sendiri.
HANYA NAMPAK 1 ‘KESEMPURNAAN’ DIA NAMUN DI SEBALIK ITU…
Gambar hiasan: Tirachardz – Freepik.com
Ingatlah, kamu hanya nampak satu ‘kesempurnaan’ dia, di sebalik itu ada 7,8,9 bahkan mungkin 100 ‘ketidaksempurnaan’ yang belum terlihat.
Bayangkan jika pasangan kamu menyedari kamu sedang ada orang lain di belakangnya.
Hari ini, mungkin kamu selamat. Tetapi sepandai-pandai tupai melompat, akhirnya jatuh ke tanah juga. Paksa diri kamu untuk melupakan ‘teman rapat’ kamu itu. Kembalilah pada rumah tangga yang kamu bina.
Jika kamu nampak keburukan pasangan kamu saat ini, jangan terus nak ubah dia. Tetapi ubahlah dirimu terlebih dahulu.
Jika baik budi pekertimu, maka pasangan sendiri turut berubah.
Peringatan ini Tok Abah sajikan baik para suami mahupun para isteri, kerana zaman ini banyak kes sudah tak tertumpu pada para lelaki sahaja yang main kayu tiga.
Dato’ Dr. Haji Mohd Fadzilah Kamsah, bertepuk sebelah tangan takkan berbunyi.
” #CURANGITUPILIHANBUKANTAKDIR “
Menjengah di ruangan komen, ternyata dalam kalangan netizen memang sependapat dengan perkongsian nasihat dari beliau yang turut digelar sebagai Tok Abah.
Dan ia curang itu pilihan bukan takdir. Diri sendiri yang memilih dan diri sendiri yang lebih mengetahui perbuatan yang baik dan buruk. Tepuk dada tanyalah selera.

Sumber: Facebook Dato’ Dr. Haji Mohd Fadzilah Kamsah


Curi Tumpuan Ramai: Vakum dan Mop Tanpa Wayar Corvan K18

Tugas membersih rumah bukan kerja yang mudah. Tanpa teknik dan peralatan yang betul, masa diambil bagi membersihkan seluruh ruangan mungkin memakan tempoh lebih lama.
Justeru, tidak hairan jika inovasi produk pembersihan dengan teknologi canggih mula mendapat perhatian ramai pengguna di negara ini.

Sebagai contoh, penyapu yang digunakan sejak dahulu digantikan dengan vakum serba canggih dan moden.
Kini, vakum yang digunakan secara meluas bukan sahaja dapat menjimatkan masa bahkan dapat mengurangkan penggunaan tenaga.

Terbaharu, jenama Corvan mencuri tumpuan ramai apabila memperkenalkan Vakum dan Mop Tanpa Wayar Corvan K18 dengan fungsi dua dalam satu atau lebih dikenali sebagai Corvan K18.

Sejak berada di pasaran, Corvan K18 bukan sahaja mendapat liputan daripada media terkemuka seperti TV3 dan Free Malaysia Today (FMT), malah ia juga menerima ulasan yang baik daripada blog teknologi terkini seperti ProductNation dan BestAdvisor.
Sambutan yang luar biasa memberi impak positif sehingga semua unit Corvan K18 terjual semasa hari pelancaran.
Disebabkan itu, orang ramai yang berminat untuk mendapatkan Corvan K18 perlu membuat pra pesanan.
Rata-rata pengguna yang membeli Corvan K18 memberi maklum balas bahawa ia satu penantian yang berbaloi dan secara tidak langsung menjadi bualan hangat di media sosial.

Vakum dengan fungsi Mop
Berbanding vakum sedia ada di pasaran, Corvan K18 direka sempurna dengan pad gentian mikro mop dwi-motor yang berputar pada kelajuan 250 putaran seminit (rpm), menghasilkan kuasa mengemop seperti sentalan manual menggunakan dua tangan.
Selain itu, ketika melakukan tugasan mengemop, air dilepaskan secara terkawal pada bahagian tengah pad mop bagi mengekalkan kelembapan optimum tanpa meninggalkan kesan tompokan air.

Kuasa sedutan yang kuat dan berkesan
Kuasa sedutan ultra Corvan K18 pada 201AW berupaya menyedut setiap jenis kotoran dengan hanya sekali sedutan.
Berus anti kusut yang disertakan juga memainkan peranan penting dalam membantu proses sedutan rambut dan bulu haiwan peliharaan supaya pengguna tidak perlu bersusah payah untuk mengeluarkan rambut daripada berus vakum selepas setiap penggunaan.
Lebih mengujakan, sistem UltraCyclone membolehkan Corvan K18 menyimpan semua debu dan kotoran dengan rapi dalam bekas kotoran tanpa beg sebesar 800 milimeter (ml). Ini secara tidak langsung dapat menghalang penapis HEPA daripada tersumbat sehingga menjejaskan kuasa sedutan.
Selain itu, Corvan K18 juga dilengkapi dengan enam tahap pembersihan udara dengan gred profesional H12 penapis HEPA yang berteknologi tinggi dan berupaya memastikan udara bersih dilepaskan keluar, menjadikannya lebih mesra pengguna, terutama bagi mereka yang mempunyai alahan dan asma.

Ringan dengan reka bentuk ergonomik
Gabungan motor digital tanpa berus beserta sistem pengurusan bateri dan teknologi Drive-Assist pada Corvan K18 pula memastikan pergerakannya lancar dan lebih mudah dikendalikan.
Kebiasaannya, vakum tanpa wayar yang didatangkan dengan kuasa sedutan tinggi dan bateri tahan lama seperti ini agak berat dan ia dijual pada harga yang mahal di pasaran.
Namun, berbeza pula dengan Corvan K18, ia dicipta dengan berat hanya 1.5 kilogram (kg) dan diklasifikasikan antara vakum tanpa wayar paling ringan setakat ini.

Tiang pengecas automatik
Bukan itu sahaja, pengguna juga tidak perlu bersusah payah menebuk lubang pada dinding untuk menggantung Corvan K18 kerana ia disertakan dengan tiang pengecas automatik yang membolehkannya disimpan dengan mudah. Aksesori tambahan pula boleh diklip pada tiang pengecas agar tampak lebih kemas.
Sementara itu, bagi pengguna yang ingin menambah tempoh operasi Corvan K18 sehingga 100 minit, mereka boleh mendapatkan bateri tambahan yang boleh dicas secara berasingan pada tiang pengecas yang sama.

Ciri-ciri tambahan
Corvan K18 turut disertakan dengan pelbagai ciri tambahan lain seperti:
– Enam lampu LED berkuasa tinggi yang membantu mendedahkan habuk halus
– Perkakas untuk membersihkan pelbagai jenis ruang
– Paparan skrin sentuh digital
– Operasi satu tangan dengan reka bentuk pintar
– Sistem penapis yang boleh dicuci dan digunakan semula
Diciptakan dengan teliti untuk kegunaan harian yang praktikal, reka bentuk Corvan K18 menetapkan penanda aras baharu yang tinggi dalam industri bagi kategori peranti pembersih tanpa wayar.
Jaminan perkhidmatan Corvan
Pusat servis Corvan yang terletak di Petaling Jaya tersedia dengan pasukan teknikal yang berkebolehan tinggi, serta menawarkan perkhidmatan selepas jualan yang terbaik buat anda.
Selain itu, Corvan turut menyediakan waranti motor selama lima tahun untuk Corvan K18.
Kesimpulannya, Corvan K18 boleh dikatakan sebagai peranti pembersih tanpa wayar yang paling berbaloi di pasaran pada masa kini.
Kebanyakan pengguna bersetuju bahawa Corvan K18 sesuai dijadikan hadiah teristimewa buat ibu bapa, isteri atau rakan yang baru mendirikan rumah tangga. Ia pasti akan memudahkan rutin pembersihan harian setiap pemiliknya.
JUALAN MEGA 9.9 Bersama CORVAN!

Berita baik buat rakyat Malaysia, anda boleh menikmati potongan harga sehingga 80 peratus dan berpeluang membawa pulang Penggoreng Kering F38 (Air Fryer F38) secara percuma pada Jualan Mega Corvan 9.9 menerusi laman web rasmi Corvan.
Selain Corvan K18, jenama Corvan juga menawarkan pelbagai pilihan vakum mampu milik seperti K6, K6s dan K9 serta perkakas rumah dan dapur yang lain.
Beli sekarang di platform dalam talian rasmi Corvan, Shopee, Lazada atau mana-mana wakil jualan Corvan.


Cuti Bersalin 98 Hari, Waktu Kerja 45 Jam Seminggu Bermula 1 Januari 2023

Terbaharu, Penguatkuasaan Pindaan Akta Kerja 1955 mengenai cuti bersalin 98 hari yang sebelum ini ditangguhkan, akan tetap diteruskan mulai 1 Januari tahun depan.
Menteri Sumber Manusia, V Sivakumar, berkata pihaknya perlu meneruskan penguatkuasaan akta terbabit kerana undang-undang itu sudah diluluskan Parlimen.

Baca juga: Mommy, Ingat Kena Buat 5 Checklist Ini Sebelum Masuk Ke Labour Room Tau!
CUTI BERSALIN 98 HARI, KERJA 45 JAM SEMINGGU BERMULA 1 JANUARI 2023

“Perkara ini harus kita teruskan sebab undang-undang ini sudahpun diluluskan Parlimen dan sebahagian besar pindaan yang dibuat adalah berdasarkan Konvensyen Pertubuhan Buruh Antarabangsa (ILO). Jadi perkara ini adalah penting untuk kita laksanakan, ini adalah jaminan kepada pekerja,” katanya pada sidang media bersama Berita Harian.

Beliau berkata demikian ketika ditanya sama ada pelaksanaan akta itu perlu ditangguhkan hingga 1 Januari 2024 bagi memberi lebih masa kepada pihak industri dan majikan.
Pindaan Akta Kerja 1955 sepatutnya mula berkuat kuasa 1 September lalu, namun ditangguhkan ke 1 Januari ini selepas pihak industri dan majikan sebulat suara memohon penangguhan atas beberapa faktor termasuk memerlukan sedikit masa berikutan kebanyakannya masih dalam proses pemulihan ekonomi.

Antara kandungan pindaan yang ditangguhkan itu ialah penambahan cuti bersalin daripada 60 hari ke 98 hari, penetapan cuti paterniti tujuh hari, pengurangan waktu kerja mingguan daripada 48 jam kepada 45 jam serta aturan kerja fleksibel untuk pekerja.
WAJIB DAPAT KELULUSAN PENGGAJIAN PEKERJA ASING

Selain itu, pindaan Akta Kerja 1955 ini juga mewajibkan keperluan mendapatkan kelulusan penggajian pekerja asing daripada Ketua Pengarah Jabatan Tenaga Kerja Semenanjung Malaysia ( JTKSM) di bawah Seksyen 60K (4) Akta Kerja 1955.
Kelulusan penggajian ini untuk penggajian semua kategori pekerja asing di negara ini. Kewajaran untuk majikan mendapatkan kelulusan daripada Ketua Pengarah JTKSM adalah kerana permohonan yang ditolak sebelum ini susulan kegagalan majikan mematuhi undang-undang perburuhan.
Seksyen 60K(4) Akta Kerja 1955 akan bertindak sebagai saringan awal yang efektif di dalam memastikan majikan yang bakal menggajikan pekerja asing di negara ini mempunyai rekod yang bersih dari aspek kepatuhan kepada standard perburuhan.
“Setakat ini kementerian sudah meluluskan kemasukan 700,000 pekerja untuk pelbagai sektor,” katanya mengulas arahan Perdana Menteri, Datuk Seri Anwar Ibrahim supaya KSM dan Kementerian Dalam Negeri memberi perhatian khusus kepada isu kelulusan membawa masuk pekerja asing dalam sektor perladangan, perkhidmatan dan pembinaan.
Untuk rekod, sejumlah 87,335 kelulusan pekerja asing diberikan bagi sektor pertanian, perkhidmatan (128,428) dan pertanian (27,053) setakat ini.
Perkara itu dibangkitkan Perdana Menteri dan menteri lain dalam mesyuarat Kabinet pagi tadi, iaitu untuk keperluan mendapatkan tenaga buruh yang secukupnya secepat yang mungkin.
Sumber: Berita Harian


Cuti Bersalin Swasta Dari 60 Hari Ke 90 Hari – Kementerian

CUTI BERSALIN SWASTA 90 HARI

Kementerian Sumber Manusia akan meminda Akta Kerja 1955 bagi membolehkan pekerja wanita di sektor swasta menikmati cuti bersalin daripada 60 hari kepada 90 hari. Timbalan menterinya, Datuk Mahfuz Omar berkata, pihaknya juga akan meminda akta sama bagi membolehkan golongan bapa turut diberi cuti ‘paterniti’ (cuti isteri bersalin) selama tiga hari.

Beliau berkata, draf pindaan berkenaan sudah disiapkan sebelum dibawa ke mesyuarat Kabinet dan akan dibentangkan di Parlimen dalam tempoh terdekat.
“Kami sudah mengadakan perbincangan dengan Majlis Penasihat Buruh Kebangsaan (NLEC), wakil kesatuan sekerja dan wakil majikan berhubung perkara ini.

“Kerajaan amat prihatin terhadap permintaan kesatuan sekerja dan akan mempertimbangkan setiap cadangan yang dikemukakan,” katanya.

PINDAAN AKTA KERJA 1955

Beliau berkata demikian pada sidang media selepas merasmikan Majlis Hari Bertemu Pelanggan Perbadanan Tabung Pembangunan Kemahiran (PTPK) serta Majlis Pelancaran Bayar dan Menang, semalam. Sebelum ini, Pertubuhan Pertolongan Wanita (WAO) menggesa supaya cuti paterniti sekurang-kurangnya tujuh hari diperkenalkan dalam sektor swasta berikutan pindaan Akta Kerja 1955.
Pada masa ini, golongan bapa di sektor swasta tidak layak daripada segi perundangan untuk cuti paterniti manakala golongan bapa dalam sektor awam menikmati tujuh hari cuti paterniti bergaji. Sementara itu, Mahfuz berkata, pihaknya menggesa lebih 300,000 peminjam PTPK membayar balik pinjaman membabitkan tunggakan lebih RM1.2 bilion sejak 2001.
“PTPK mengambil peluang mempromosikan pemberian insentif kepada peminjam yang membuat bayaran balik pinjaman latihan kemahiran melalui promosi bayar dan menang bernilai RM40,000.
“Promosi ini berlangsung selama tiga bulan bermula 1 Julai hingga 30 September depan di mana penyertaan terbuka kepada semua peminjam PTPK,” katanya.
Menurutnya, PTPK dijangka menerima peruntukan wang pembangunan di bawah pelbagai skim pembiayaan bagi membantu negara mencapai 32 peratus tenaga kerja mahir menjelang 2020.
Sumber : Harian Metro


Bila Suami Di Sepanyol Dapat 5 Minggu Cuti Paterniti, Ini Kesannya Pada Keluarga

Pernah tak terfikir macam macam mana agaknya kalau kaum bapa dapat cuti bersalin yang panjang dan betul-betul mengambil cuti tersebut untuk menjaga anak dan isteri yang baru bersalin?
Bukan apa, sebab biasanya di Malaysia kan cuti paterniti atau cuti isteri bersalin untuk suami ni lebih kurang seminggu dua je. Bahkan, mungkin kurang lagi daripada tu.

Pengenalan Cuti Paterniti Bergaji Penuh Di Sepanyol
Dalam sebuah laporan oleh Quartz, kajian telah dibuat bagi menilai kesan terhadap pertambahan cuti paterniti di Sepanyol setelah ianya dilaksanakan.
Cuba teka berapa lama agaknya cuti yang diperuntukkan untuk suami di Sepanyol bila isteri mereka bersalin?

Buat pengetahuan, pada tahun 2007, sebuah polisi baru diperkenalkan bagi memberi peluang kepada kaum bapa di Sepanyol mendapat 2 minggu cuti paterniti. Manakala pada tahun 2017, bilangan cuti ini digandakan kepada 4 minggu.

Pada tahun 2018, kaum bapa di Sepanyol diberikan seminggu lagi tambahan menjadikan jumlah cuti paterniti kepada 5 minggu.
Wah, banyak tu!
Foto Kredit: alfa-img.com
Lebih Ramai Kaum Bapa ‘Takut’ Nak Dapat Anak Lagi Dalam Masa Terdekat
Penambahan cuti paterniti ini memberi peluang kepada kaum bapa untuk lebih banyak terlibat dalam membantu menguruskan bayi baru serta isteri selepas bersalin.
Di samping  itu, ia bertujuan menggalakkan pertumbuhan penduduk memandangkan Sepanyol adalah salah sebuah negara yang tergolong dalam ‘low fertility country’.
Hasil kajian mendapati impak positif di mana kaum bapa yang mengambil cuti paterniti yang panjang ini lebih mesra dengan anak-anak, manakala kebarangkalian kaum ibu untuk kembali bekerja lebih tinggi kerana pasangan mereka terlibat sama dalam membantu kerja-kerja di rumah.
Tapi apa yang mengejutkan (atau mungkin tak mengejutkan), kaum bapa yang mengambil cuti paterniti yang panjang ini dilihat mula cenderung untuk memiliki jumlah anak yang sedikit.
Tak percaya, tengok graf di bawah ni.

Haa… Nampak tak?
Menurut pakar, dahulu sebelum diberi cuti paterniti ni, kebanyakan kaum lelaki di Sepanyol mahukan jumlah anak yang ramai.
Tapi selepas cuti paterniti ini diperkenalkan, ramai kaum bapa dikatakan lebih ‘mementingkan kualiti berbanding kuantiti’ anak.
Mana taknya, bila dah cuti lama dekat rumah tu barulah ramai suami tahu macam mana tinggi rendah langit tu. Selama ni tunggang-terbalik isteri seorang nak jaga anak siang malam mungkin suami tak perasan. Mana nak menyusu setiap sejam, nak tukar lampin, nak tukar pad, nak uruskan diri, nak rehat jangan cakaplah. Kadang tu nak makan pun tak sempat, kan?
Foto Kredit: verywellfamily.com
Tapi…. Berbeza Pula Dengan Kaum Ibu!
Apa yang menariknya, walaupun kaum bapa dilihat seolah-olah ‘takut’ nak anak lagi, terbalik pula buat kaum ibu.
Nampaknya hasil kajian mendapati kaum ibu lebih terbuka dan tak kisah untuk menambah bilangan cahaya mata kalau si suami mendapat cuti bersalin yang panjang begini.
Maunya tak seronok…! Mestilah seronok sebab ditemani suami sendiri di rumah waktu cuti bersalin.
Kalau di Malaysia, asyik nak harapkan Mak atau mertua je yang jaga isteri  lepas bersalin kan tak best tu.  Mereka pun dah berumur, kita pun malu nak minta tolong macam-macam kan?
Foto Kredit: lutheranjournal.org
Impak Positif Terhadap Institusi Kekeluargaan & Ekonomi Negara
Menurut The Guardian, kajian yang diterbitkan dalam Journal of Public Economics oleh González and Lídia Farré, profesor dari Universitat Pompeu Fabra dan University of Barcelona ini mungkin bertentangan dengan tujuan asal polisi tersebut diperkenalkan, iaitu bagi menggalakkan pertumbuhan penduduk.
Selain itu, pelbagai faktor lain seperti desakan ekonomi juga memainkan peranan dalam mempengaruhi kaum bapa menentukan bilangan anak yang mereka suka.
Sungguhpun begitu, dari sudut positifnya polisi ini dilihat berjaya kerana:

Ia dapat mengukuhkan institusi keluarga apabila kaum bapa menjadi lebih rapat dengan anak mereka serta terlibat secara langsung dengan kerja harian di rumah.
Bukan itu saja, secara tidak langsung pelaksanaannya menyumbang kepada sektor ekonomi kerana kebarangkalian ibu untuk kembali bekerja lebih tinggi.
Malah, lebih ramai kaum ibu bersedia untuk kembali ke tempat kerja lebih awal berbanding sebelumnya.

Oleh sebab ini, kerajaan mereka tidak menolak kemungkinan untuk menambah lagi cuti paterniti ini dalam masa beberapa tahun lagi.
Untunglah!
Kalau dekat Malaysia dapat cuti paterniti bergaji penuh macam ni, mesti seronok kan? Tapi, boleh ke?

*Sumber: The Guardian, Quartz


Sempena Cuti Sekolah, Jom Ke Festival Layang-Layang Sedunia, Anak-Anak Pasti Teruja!

Musim cuti sekolah telah tiba! Sudah pasti ramai dalam kalangan ibu bapa turut mengambil cuti kerja supaya dapat memanfaatkan cuti sekolah 2023 anak-anak. Dah plan ke mana tu?
Kalau belum ada apa -apa perancangan, apa kata anda yang berada di luar Kuala Lumpur, di sekitar Lembah Klang serta yang ada di negeri Johor sendiri, berkunjung ke festival tahunan berkaitan layang-layang di Pasir Gudang! Wah, dengar macam menarik tetapi ada apa tu?

CUTI SEKOLAH 2023 JOM PERGI WORLD KITE FESTIVAL!

Paling dinanti-nantikan adalah acara berprestij tahunan iaitu Pasir Gudang World Kite Festival atau Festival Layang-Layang Sedunia yang disenaraikan dalam Johor Tourism. Untuk pengetahuan semua, acara ini telah diadakan sejak tahun 1995 oleh Majlis Perbandaran Pasir Gudang (MPPG)  dengan kerjasama Johor Tourism dan Johor Kite Association.

Festival yang berlangsung dari 22-26 Februari 2023 ini akan mengambil tempat di Bukit Layang-Layang, Bandaraya Pasir Gudang, Johor. Memang waktu yang sesuai kerana selari dengan musim cuti sekolah.

Menyajikan lebih 37 jenis layang-layang dari seluruh dunia, anda dapat melihat pelbagai jenis layang-layang bermacam-macam warna! Paling tak sabar sekali adalah menanti kehadiran layang-layan dari negara kita Malaysia yang diperbuat dari buluh, serta corak kertas melambangkan etnik negara.

Bukan itu sahaja, pengunjung yang hadir juga boleh melibatkan diri dalam aktiviti menarik seperti pembuatan layang-layan secara DIY, menonton persembahan menarik serta makan-makan!
Jangan lupa luangkan masa bersama anak-anak ketika musim cuti sekolah dengan hadir ke festival layang-layang ini. Memang best!
Sumber: Tourism Malaysia


Cuti Sekolah Tak Tahu Nak Buat Apa? Ajak Anak Anda Meneroka Kehidupan Haiwan Liar Di Sunway Theme Parks. Syok Habis!

Tengah rancang aktiviti buat anak-anak untuk cuti sekolah penggal kedua akhir bulan Ogos nanti? Mesti bosan kalau setakat bawak anak mandi kolam, berkelah atau hantar diorang balik kampung. Typical sangat bila musim cuti sekolah kan?

Apa kata ajak diorang join Wildlife Heroes anjuran Sunway Theme Parks (STP). Daripada tak buat apa, sekurang-kurangnya program yang diadakan di Sunway Lagoon & Sunway Lost World Of Tambun sempena cuti sekolah ini membolehkan mereka meneroka cara penjagaan, pemakanan dan kebersihan hidupan liar. Mesti seronok!

Konsep Wildlife Heroes adalah yang pertama di Asia menggunakan idea kempen ‘The Best Job Ever’, sesuai untuk kanak-kanak 7 hingga 12 tahun. Mereka akan menjadi ‘hero’ dan lebih rapat dengan haiwan liar, seterusnya memberikan kanak-kanak satu pengalaman baharu selain pembelajaran dalam kelas. Menarik bukan?

Excited kan? Berminat nak join? Apa yang perlu anda lakukan?

Berminat nak join Wildlife Heroes? Senang je… Submit video 2-3 minit tentang anak anda berkongsi detail ini:

Kenalkan diri (Nama, umur)
Haiwan apa melambangkan mereka? Mengapa?
Pernah melawat Sunway Lagoon atau Sunway Lost World Of Tambun? Jika ya, apa yang mereka sukakan sepanjang berada di sana? Jika tidak, apa yang mereka ingin tahu?
Mengapa mereka perlu dipilih sebagai Wildlife Hero?

Cepat! Hantar penyertaan anda sebelum jam 6 petang pada 11 Ogos 2017 ke SINI.

Bukan pengalaman menyeronokkan dan uniform saja, mereka berpeluang dapat cash dan hadiah terkumpul berjumlah RM80,000!

Sepanjang program Wildlife Heroes berlangsung, kanak-kanak akan diberikan uniform Wildlife Ranger (dengan topi), badge Wildlife Heroes dan fail pengikat suku kata. Manakala, ahli eksklusif pula akan mendapat Sunway Theme Parks Ultimate Pass. Semua itu boleh dibawa pulang sebagai tanda kenangan. Wah bestnya!
Ada admin mention sepanjang mereka meneroka kehidupan haiwan liar ni mereka berpeluang dapat wang tunai dan hadiah terkumpul berjumlah RM80,000? Biar betul? Ya, admin tak tipu. Siapa yang menyertai Wildlife Heroes berpeluang membawa pulang wang tunai dan hadiah mencecah RM80,000 keseluruhannya! Fuh, memang tak rugi la join kan?

The Chief akan mendapat RM12,000
9 Ahli Majlis lain mendapat RM8,000/seorang

Jadi, apa anda tunggu lagi? Hantar penyertaan anak anda secepatnya sebelum tarikh tutup penyertaan! Untuk maklumat lanjut, terma dan syarat penyertaan, layari laman web Sunway Theme Parks.
Ikuti laman sosial Sunway Theme Parks di Facebook, Twitter dan Instagram untuk mengetahui update dan promosi terkini dari mereka. Have fun adik-adik!


Jadual Cuti Umum 2015 & Hari Kelepasan Am. Public Holiday Malaysia 2015!

Cuti Umum 2015 (Public Holiday 2015)
Kebiasaannya, orang cari informasi mengenai cuti umum 2015 kerana ingin merancang percutian dan yang ingin melangsungkan perkahwinan. Adakah anda salah seorang dari mereka?
Golongan yang ambil tahu tentang cuti

Ibu-bapa yang mempunyai anak yang masih sekolah pasti ligat kepalanya untuk menggabungkan cuti agar jadi lebih panjang
Bagi bakal pengantin yang mencari alternatif selain dari cuti sekolah untuk melangsungkan perkahwinan, boleh juga menetapkan tarikh yang jatuh pada hari cuti umum agar memudahkan semua jemputan.
Usah terkejut, golongan bujang dan pelajar universiti juga tidak terkecuali. Mereka sibuk mencari tarikh terbaik untuk melancong dan backpacking ke serata alam.
Bagi golongan yang bekerja makan gaji, inilah saatnya untuk berehat di rumah setelah penat bekerja. Biasanya, masa inilah qada’ tidur sehingga bangun tengahari!

Cuti umum 2015 yang rasmi
Sepertimana Kementerian Pelajaran Malaysia telah mengeluarkan tarikh cuti sekolah 2015, Bahagian Kabinet, Perlembagaan Dan Perhubungan Antara Kerajaan, Jabatan Perdana Menteri juga secara rasmi telah mengeluarkan jadual cuti umum dan hari kelepasan am persekutuan dan negeri untuk tahun 2015.

Dapatkan takwim dan tarikh yang terkini dan yang dipercayai. Berikut ialah senarai cuti umum 2015 dan hari kelepasan am persekutuan:

Untuk jadual cuti umum dan hari kelepasan am negeri termasuk Wilayah Persekutuan Kuala Lumpur, Labuan, Putrajaya, Johor, Kedah, Kelantan, Melaka, Negeri Sembilan, Pahang, Perak, Perlis, Pulau Pinang (Penang), Sabah, Sarawak, Selangor dan Terengganu:

Jadual yang ada di sini hanyalah sekadar panduan untuk semua. Jika berminat, boleh download dokumen PDF yang asal dari kabinet.gov.my di sini.
Akhir kata
Apa yang penting, rancanglah aktiviti bersama keluarga tersayang. Jika ingin pergi bercuti, kami cadangkan, lawati tempat menarik di Malaysia. Selain lebih jimat, dapat kenali Malaysia dengan lebih dekat!
Jika hanya duduk di rumah, pastikan juga lakukan kerja yang berfaedah. Jangan hanya tonton TV dan bermain Internet.


d Conference & d Awards 2023 Sedia Mendedahkan Masa Depan Ekonomi Digital

Industri digital kini sedang bersiap sedia untuk d Conference dan d Awards 2023, yang bakal berlangsung pada 22 dan 23 Jun ini di Nexus, Bangsar South. Di mana, komuniti akan menterjemahkan kemunculan trend digital dan membentuk masa depan ekonomi digital bersama.
Malaysian Digital Association (“MDA”) selaku penganjur telah merangka sebuah program yang cukup padat untuk d Conference yang bakal berlangsung selama satu setengah hari. Tambahan, pakar-pakar industri akan dibawa untuk berkongsi pandangan mereka mengenai pemasaran digital, teknologi dan data.

Baca juga: Karnival Jom Heboh 2023: Kunjungi Slot SirapLimau, Banyak Aktiviti Menaikkan Adrenalin Anda!
d CONFERENCE & D AWARDS 2023
Gambar: Eileen Ooi, Presiden MDA.

“Objektif persidangan ini adalah untuk mengumpulkan individu terbaik daripada semua subset digital ekonomi dalam usaha untuk meneroka dan mengembangkan lagi kemahiran mereka untuk memacu e-ekonomi Malaysia ke tahap yang lebih baik,” kata Eileen Ooi, Presiden MDA.

“Bukan itu sahaja d Conference boleh dituntut dari HRD Corp, menjadikannya satu peluang terbaik untuk para pemain industri membina rangkaian, bertukar idea dan saling belajar antara satu sama lain,” tambahnya lagi.

d CONFERENCE
Majis itu akan dimeriahkan lagi dengan kehadiran Menteri Komunikasi dan Digital, Fahmi Fadzil dalam upacara perasmian d Conference pada 22 Jun dan memberikan ucapan pembukaan. Diikuti ucapan oleh Ketua Pegawai Eksekutif Malaysia Digital Economy Corporation (MDEC), Ts. Mahadhir Aziz.
d Conference menampilkan barisan kukuh yang terdiri daripada 20 orang penceramah dalam lebih 18 sesi seperti:

Ketua Asia Tenggara BytePlus, Kenny Tan – Berkongsi pandangan mengenai Next-Level Customer Engagement Beyond the Screen.
Ketua Annalect OMG Malaysia, Daler Kendzhaev – Membentangkan tentang Digital Outlook untuk tahun 2023 dan 2024.
Pemangku Ketua Operasi TalentCorp Group’s Mynext Operations, Dr Madhavan Balan Nair – Driving Growth Through Digital Knowledge.
Pengasas Bersama dan Ketua Pegawai Eksekutif Antsomi, Serm Teck Choon – Managing and Activating Customer Data in an Omnichannel World.

ISU-ISU BAKAL DIKUPAS
Para hadirin juga boleh menyaksikan para panel meneliti isu-isu berkaitan dengan para pemasar dan pengamal digital yang bakal dikendalikan Serm.

Isu: “Cookieless World – Are Publishers Stepping Up with Their Identity Strategy”.
Panelnya adalah:

Ketua Pegawai Operasi REV Media Group, Nicholas Sagau.
Ketua Pegawai Operasi Kumpulan (Kandungan dan Strategi) Media Chinese International Limited, Tan Lee Chin.
Ketua Pegawai Strategi & Perancangan Astro Media Solutions, Kristine Ong.
Ketua Pegawai Eksekutif Nu Ideaktiv Sdn Bhd, Syamil Fahim Mohamed Fahim

Isu: “Digital Ecosystem – Long-Term Brand Value” – Pengarah Pembangunan Perniagaan MGID, Norshiha Tahir selaku moderator.
Senarai panel adalah:

Ketua Agensi mSIX, Sai Phaik Cheng.
Ketua Pegawai Eksekutif Astro Radio, Kenny Ong.
Ketua Pegawai Eksekutif Grey Singapore & Malaysia, Irene Wong.

Isu: “How are We Addressing Digital Advertising Fraud” – dikendalikan oleh Ketua Pegawai Pemasaran Jualan Astro, Tai Kam Leong.
Panel terlibat:

Ketua Strategi Biddable Dentsu Malaysia Prabhat Taneja.
Ketua Prestasi Omnicom Media Group, Winnie Pang.
Pengarah Keterlibatan Xaxis Reeve Liew.
Ketua Pegawai Digital Mediabrands, Cindy Eliza Vaz.

Gambar: Malaysian Digital Association (MDA).
d AWARDS
Pada petang 23 Jun 2023, d Awards akan memberikan penghargaan kepada kempen digital terbaik dan menyaksikan kelahiran Digital Person of The Year dan Rising Star. Di mana, sebuah mahkota – Grand Prix – akan dianugerahkan kepada pemenang markah tertinggi daripada semua kategori kempen.
Sementara agensi atau pembekal perkhidmatan digital dengan mata terkumpul tertinggi daripada semua anugerah yang diterima bakal dinobatkan sebagai Digital Impact of the Year.
HARGA JUALAN TIKET
Daftar sekarang di https://d-conference.com.my/ atau https://www.d-awards.com.my/. Tiket boleh didapatkan dengan harga berikut:

d Conference – RM2,000 bagi setiap peserta (HRD Corp boleh dituntut).
Meja-meja pembentangan d Awards dan malam gala – RM3,500 nett bagi setiap meja yang memuatkan seramai 10 orang.

d Conference dan d Awards 2023 dijayakan oleh penaja platinum BytePlus dan penaja utama Media Prima OMNiA. Rakan strategik acara terdiri daripada Malaysia Digital Economy Corporation (MDEC), 4As, Malaysian Advertisers Association (MAA), Internet Alliance Malaysia dan Persatuan Industri Komputer Dan Multimedia Malaysia (PIKOM).


“Daddy Akan Pastikan Semua Jadi Anak-Anak Hebat, Soleh & Solehah,” – Shuib

Umum tahu, pemergian penyanyi hebat Allahyarham Siti Sarah sememangnya memberi impak kepada seleruh rakyat Malaysia. Ramai turut bersedih dengan kehilangan pelantun lagu Kesetiaan itu dan mengambil pengajaran untuk sentiasa menghargai pasangan masing-masing.
Allahyarham pergi meninggalkan empat orang cahaya mata yang masih kecil akibat jangkitan Covid-19 yang dijangkiti daripada pembantu rumah mereka.

Baca juga: “Sayangilah Pasangan Seikhlas Hati Sebelum Dia Pergi…”
MAHU ANAK-ANAK KUAT SEMANGAT
Menerusi Instastory pelawak terkenal itu, Shuib atau nama sebenarnya Shahmira Muhamad memujuk ketiga-tiga anak kecilnya yang sedang bersedih kerana kehilangan ibu tersayang pagi semalam.

Anaknya, Uwais Alqarni berusia 10 tahun kelihatan sedang menangis kerana rindu akan arwah ibunya. Shuib memujuk anaknya untuk tidak bersedih dan sentiasa menjadi anak yang hebat.

https://media.siraplimau.com/2021/08/88719134_969019340609220_6170906629889246653_n.mp4
“Daddy ada okay? Jangan sedih-sedih, daddy ada. Selagi hidup, daddy akan pastikan anak-anak daddy semua jadi anak yang hebat, soleh dan solehah,” katanya ringkas.
Shuib juga berkata Uwais memiliki wajah yang mirip seperti arwah isteri tercinta dan boleh memandang anaknya jika merindukan Allahyarham Siti Sarah.
Allahyarham Siti Sarah menghembuskan nafas terakhir pada 5.13 pagi semalam di Hospital Universiti Kebangsaan Malaysia (HUKM) dan selamat dikebumikan bersebelah kubur arwah ibunya di Tanah Perkuburan Sungai Pusu, Gombak.
Sumber: Instagram Shuib Sepahtu


Mak Ayah Dah Boleh Daftar Anak Lahir Tahun 2017 & 2018 Untuk Darjah 1 Sesi 2024/2025

Nampaknya dalam anak-anak sedang berseronok menjalani kehidupan sedang bercuti sekolah, jangan terlupa pula bahawa anak-anak yang lain bakal menginjak ke Darjah 1 pada tahun hadapan. Penting untuk ibu bapa melakukan persiapan terutama sekali jangan lambat-lambat daftar anak Darjah 1.
Mudah sahaja, untuk makluman semua ibu bapa dan penjaga, permohonan kemasukan ke Darjah 1 sesi persekolahan tahun 2024 dan 2025 boleh dilakukan secara online. Berikut merupakan cara mendaftar di laman web Kementerian Pendidikan.

DAFTAR ANAK DARJAH 1 KALENDAR AKADEMIK 2024/2025

Pendaftaran kemasukan kanak-kanak ke Tahun 1 Kalendar Akademik Sesi 2024/2025 akan dibuka mulai 1 Mei 2023 hingga 30 Jun 2023. Mulai Tahun 2023 pendaftaran secara dalam talian boleh dibuat melalui Modul pengurusan Awam, Sistem Bersepadu KPM (MOEIS) di laman sesawang http://idme.moe.gov.my dalam tempoh tersebut.

Kanak-kanak yang layak untuk memohon pendaftaran ke tahun Tahun 1 Kalendar Akademik Sesi 2024/2025 secara dalam talian adalah kanak-kanak warganegara Malaysia yang lahir pada 2 Januari 2017 hingga 1 Januari 2018 sahaja.

Cara pendaftaran adalah seperti berikut:
1.Pergi ke portal idMe : https://idme.moe.gov.my/login
2.Klik Pengguna Baru
3.Tekan Daftar Pengguna
4.Klik Daftar
5.Isikan maklumat yang diperlukan untuk mendaftar
6.Setelah berjaya daftar masuk, teruskan permohonan dan klik pada menu Tahun 1
7.Klik Permohonan Baharu
8.Masukkan nombor MyKid sebagai ID pengenalan murid untuk mendaftar
9.Lengkapkan maklumat berikut:
10.Maklumat murid

11.Maklumat kesihatan
12.Maklumat penjaga
13.Setelah selesai, tekan butang Simpan dan Seterusnya
14.Untuk membuat pengemaskinian sebelum membuat perakuan, pergi ke Semak Permohonan.
15.Setelah selesai membuat kemaskini maklumat-maklumat berkaitan, pergi ke menu Perakuan
16.Semak setiap maklumat sehingga diyakini tepat pada menu Perakuan dan klik Peraku Benar Dan Hantar di bahagian paling bawah menu.
17.Status permohonan murid akan dipaparkan.
18.Pengguna boleh mencetak surat permohonan sekolah dan surat persetujuan kesihatan untuk tujuan rujukan.
Penting juga untuk ibu bapa simpan dalam kalendar adalah Tarikh Semakan Penempatan Tahun 1 Sesi 2024 / 2025 & Rayuan. Bagi ibu bapa yang telah mendaftarkan anak-anak untuk kemasukan sesi tahun 2024/2025, semakan penempatan boleh dibuat mulai 1 Ogos 2023. Rayuan akan dibuka mulai 1 Ogos hingga 30 Ogos 2023. Semakan keputusan rayuan pula boleh dibuat mulai 1 Oktober 2022.
Sumber: Instagram @KemPendidikan


Anak Bakal Masuk Darjah 1? Ini 11 Kemahiran Asas Mak Ayah Kena Latih Elak ‘Culture Shock’

“Haritu dah semangat daftar anak Darjah 1, tak lama lagi nak sekolah. Kena ajar macam-macam ni..”
Nampaknya sesi persekolahan bagi tahun 2023 untuk anak-anak, khususnya darjah 1 akan bermula tidak lama lagi. Masih sempat lagi untuk mak ayah lakukan persediaan seperti membeli barang keperluan untuk anak-anak dan juga melatih kemahiran-kemahiran ‘basic’ untuk mereka.

Biasalah, bila nak hantar anak-anak dalam tempoh lama ke tempat luar dan perlu berdikari, mak ayah kena siapkan mereka dengan beberapa kemahiran supaya anak tidak ketinggalan. Berikut merupakan 11 kemahiran yang dikongsikan oleh ibu ini di laman Twitter yang anda pun boleh jadikan panduan.
DAH DAFTAR ANAK DARJAH 1, TAK LAMA LAGI NAK MASUK SEKOLAH KENA AJAR 11 KEMAHIRAN INI

Tak lama lagi anak-anak kita ada yang nak masuk darjah 1. Cuba check kita dah ajar anak kita 11 kemahiran ni tak:

1. Kenal nilai duit simple
Kalau macam sekolah anak saya ni, kebanyakan barang di kantin RM1. Jadi, at least make sure anak kenal RM1.
2. Ajar anak simple transaksi jual beli
Bawa anak ke mini market kawasan kita yang cashier dia penyabar. Beli 1-2 barang je. Macam roti, air kotak. Bagi anak duit, anak bayar sendiri & tunggu baki. (Make sure bayaran tu ada duit baki supaya anak faham konsep duit baki tu).
3. Latih anak buka seluar separuh masa buang air kecil / buang air besar
Maka, kita akan kurangkan kejadian seluar sekolah berteraburan di pintu tandas sekolah. Latih anak macam mana nak handle seluar dia.
4. Latih anak guna 2 jenis tandas : cangkung & duduk.
Kita tak pasti sekolah anak ada tandas cangkung / duduk. Kalau memang rumah kita ada 1 jenis tandas je, bawa je anak tu pergi petrol station ke, R&R ke. Ambil masa sikit untuk ajar anak guna 2 jenis tandas tu.
5. Latih anak cara cuci selepas buang air dengan seluar tak basah, baju tak lencun
Ni ada lebih kurang sebulan sebelum masuk sekolah darjah 1 ni. Make sure latih anak kita cuci diri dengan secermat yang boleh. Kurang-kurang tak basah kuyup macam mandi.
6. Latih anak susun sendiri pencil case dia
Ajak anak yang bantu tampal label nama kat alat tulis & ajar anak untuk sentiasa pastikan barang simpan semula. Boleh sediakan 1 meja kecil, ajak anak mewarna ke, dan latih anak kemas semula stationeries dia dalam beg lepas guna.

7. Latih anak untuk pakai & buka kasut sekolah, dan susun dengan cermat
Kadang kat sekolah ada waktu yang anak-anak kena buka kasut. Masuk surau, masuk library. Jadi, latih anak untuk jaga kasut dia. Dan pastikan anak kenal kasut dia.
8. Latih anak untuk buka dan pakai tali pinggang
Yang ni, penting sesangat tau. Kang ada yang anak terkucil kat sekolah sebab tak boleh buka seluar. Kalau anak jenis berani bagitahu cikgu takpe. Kalau anak jenis pendiam? Dah susah dah.
9. Latih anak untuk greet kawan-kawan dan berkenalan dengan kawan-kawan
Kadang, skrip pun kita kena bagi kat anak-anak. Bagi memudahkan mereka ice-breaking dengan kawan-kawan.
10. Latih anak untuk bawa air masak sentiasa
Dan latih anak untuk MINUM AIR dari botolnya selang 30 minit ke. Biasakan masa buat aktiviti kat rumah, remind anak minum air masak. Ramai anak-anak darjah 1 ni, dehydrated sebab lupa minum air. Padahal bawa je botol airnya.
11.Bulan Ramadan, latih anak makan di rumah dahulu
Naik sekolah nanti, kejap lepas tu masuk Ramadhan. Ada sekolah yang anak-anak muslim tak boleh makan, walau darjah 1. So, saya akan latih anak untuk makan dulu di rumah, dan balik sekolah, terus readykan roti untuk anak makan dalam kereta dulu.
*Selamat bersekolah semua!
Sumber: Twitter @aisyahrozalli


Mulai Tahun 2020 Sijil Lahir, My Kad, Daftar Kahwin Akan Dibuat Secara Online

Bermula tahun 2020, pendaftaran Sijil Lahir, MyKad dan Daftar Kahwin semuanya akan dibuat secara online. Bukan sahaja mudah kerana anda tak payah beratur panjang sepanjang hari, apa yang penting adalah segalanya berada hanya dihujung jari.
Bermula 2020 sijil lahir, mykad dan daftar kahwin semua buat online

“In line with the advancement in technology, JPN is also taking a step forward to improve and enhance services provided to the people,” Kata beliau dalam Sambutan Hari Jabatan Pendaftaran Negara 2019.
(Selari dengan perkembangan teknologi, Jabatan Pendaftaran Negara juga mengambil langkah untuk menambah baik servis untuk orang awam)

Selain itu, JPN juga akan melaksanakan sistem pendaftaran untuk sijil kematian atas talian.
“This means once a death is reported to the police, it will automatically register in our records through an online integration programme with them (police).”
(Ini bermakna, apabila laporan kematian dilaporkan kepada polis, ia akan secara automatik didaftarkan di dalam sistem JPN)
Kemudahan atas talian ini dijangka akan berkuatkuasa bermula tahun depan, namun anda tetap perlu ke Pejabatan Pendaftaran Negara untuk mengambil dokumen setelah ianya siap diproses.
Sumber : NST


“JPN Sedia Kaunter Khas”- Lelaki Ini Kongsi Proses Pendaftaran Kelahiran Anak Ketika PKP

Walaupun kita berada dalam tempoh Perintah Kawalan Pergerakan, ada juga dalam kalangan kita yang menyambut kelahiran bayi. Mesti ramai yang tertanya-tanya bagaimanakah proses mendaftar kelahiran anak dilakukan sedangkan kita tahu tidak semua agensi atau pejabat pendaftaran beroperasi seperti biasa.
Bagi ibu bapa yang ingin melakukan proses pendaftaran kelahiran anak ketika tempoh PKP, terdapat satu perkongsian di laman Facebook tentang cara saudara ini lakukan pendaftaran kelahiran anaknya. Apa yang penting adalah untuk anda kekal bersabar dan tenang ketika berurusan kerana urusan mungkin akan terhad.

PROSES DAFTAR KELAHIRAN ANAK KETIKA PERINTAH KAWALAN PERGERAKAN

Alhamdulillah….

Selesai sudah hal pendaftaran kelahiran. Terima kasih buat sahabat yang bantu. Terima kasih juga JPN kerana respon dengan cekap. Untuk makluman, due to #MCO, pihak JPN ada menyediakan kaunter khas untuk pendaftaran kelahiran / kematian. TETAPI melalui urusan TEMUJANJI sahaja.

Bagaimana? Meh aku cerita.
Boleh email permohonan anda ke Unit Komunikasi Korporat di [email protected]. Anda ceritakan secara detail info kelahiran/kematian. Yang penting sekali jangan lupa letak LOKASI anda. Kemudian mereka akan forwardkan email anda ke Bahagian Kelahiran, Kematian dan Anak Angkat (BKKAA) mengikut lokasi anda. Untuk makluman, peringkat negeri hanya JPN ibu negeri sahaja yg buka. Klang Valley hanya Jalan Duta. Aku buat di Putrajaya sebab aku terlupa beritahu lokasi di dalam email.
BKKAA akan berhubung dengan anda melalui email. Mereka akan minta anda untuk hubungi nombor bahagian mereka bagi menetapkan tarikh dan masa temujanji.
Selesai penetapan masa/tarikh temujanji, BKKAA akan menghantar surat temujanji kepada anda melalui email or whatsapp. Surat aku dihantar melalui whatsapp. Kemudian,anda perlu print surat temujanji tersebut dan bawa ke JPN pada hari yang ditetapkan. Anda tunjukkan surat tersebut pada Pengawal Keselamatan untuk daftar masuk.
Oh ya. Surat tu juga penting sebab anda kena tunjukkan pada encik polis apabila ditahan di roadblock. Macam aku, 5 -6 roadblock kena tempuh dari Gombak ke Putrajaya. OK. Clear? Sekian khidmat masyarakat untuk hari ini.
ANAK DALAM TEMPOH 60 HARI TAK RISAU DAFTAR KELAHIRAN, TUNGGU PKP TAMAT

*******UPDATED*******
Untuk mengelakkan kekeliruan, bagi kelahiran anak yang masih baru (April) dan masih lagi dalam lingkungan 60 hari (SOP JPN), rasanya tak perlu tergopoh gapah untuk daftarkan kelahiran. Boleh tunggu hingga PKP tamat. Tambahan pula pihak JPN sekarang sedang mencari mekanisme baru untuk kes yang lewat lebih 60 hari. Mungkin akan ada kelonggaran. Tetapi jka ada keperluan mendesak atau kecemasan, boleh email dan dapatkan temujanji. Nyatakan secara detail informasi anda di dalam email tersebut. In shaa Allah mereka bantu.
Begitu juga hal pendaftaran Kematian. Untuk pendaftaran Kematian tiada had tempoh. Jadi, anda boleh tunggu hingga PKP tamat. Tetapi jika ada keperluan mendesak atau kecemasan, boleh email dan dapatkan temujanji. Untuk keterangan lanjut, boleh juga berhubung terus dengan JPN negeri seperti nombor di bawah.

Harap maklum.
Sumber : Encik Belo


Trend Daftar Nama Anak Tanpa ‘Bin’ Atau ‘Binti’ Katanya Urusan Lagi Mudah…

Menjadi perbualan ramai dalam laman media sosial apabila secara tiba-tiba dan meluas ramai dalam kalangan mak ayah yang sedang melakukan proses daftar nama anak tanpa meletakkan ‘bin’ atau ‘binti’ pada sijil lahir serta MyKid. Perkara ini menimbulkan persoalan ramai dan mereka yang membuang perkataan ‘bin’ dan ‘binti’ ini mengatakan bahawa urusan di luar negara menjadi lebih mudah.
Kenapa pula ramai yang secara mengejut nak ‘hilangkan’ perkataan ‘bin’ atau ‘binti’ ini di nama anak masing-masing ya?

Baca juga: Tiada Lagi Kes Anak Mengamuk Setiap Kali Naik Flight Bila Mak Ayah ‘READY’ Dengan 12 Cara Ini
DAFTAR NAMA ANAK TANPA ‘BIN’ ATAU ‘BINTI’, BOLEH KE?
Hal ini kerana ada yang berkongsikan bahawa urusan formaliti seperti isi borang di lapangan terbang dan pendaftaran sistem di luar negara menjadi sukar kerana mereka hanya ada tempat mengisi nama ‘First Name’ dan ‘Surname’. Malah ada yang mengatakan pernah juga dipanggil sebagai ‘Miss Binti’ oleh orang luar.

“As someone who has lived in germany for 1+ years with terrible bureaucracy, having no bin/binti saves the time and confusion when filling out documents :,) Theres so many times at ausländerbehörde ive been asked which is my first and last name”

Merujuk kepada satu laman web AskLegal yang menjawab segala persoalan mengenai undang-undang, mereka boleh rujuk satu kenyataan daripada Kementerian Dalam Negeri pada 2017. Melalui kenyataan tu, dimaklumkan bahawa menambah perkataan a/l dan a/p dalam nama adalah perkara biasa yang dilakukan oleh ibu bapa berbangsa India. Akan tetapi, ia bukanlah kewajiban. Ini bermakna, ibu bapa India boleh memilih sama ada nak letak atau tak mahu letak perkataan itu dalam nama anak mereka di sijil kelahiran.
Bagaimanapun, disebabkan perkara itu menjadi kebiasaan sejak sekian lama, pihak JPN akan dapatkan pengesahan dulu dari ibu bapa sama ada mereka nak gunakannya atau tak. Begitu jugalah kepada masyarakat Melayu-Islam yang mana ibu bapa boleh menggugurkan perkataan bin atau binti pada sijil kelahiran anak mereka. Walaupun begitu, ia taklah berlaku secara automatik, sebabnya masih ada proses memilih.
Bila mana seseorang kanak-kanak Islam itu dilahirkan, ibu bapa akan diberikan draf sijil kelahiran untuk mereka isi. Biasanya, anak tu nanti akan dapat bin/binti dalam sijil. Untuk menggugurkan perkataan itu, ibu bapa kena buat permintaan dengan pendaftar, sekiranya mereka ada sebab yang munasabah untuk berbuat demikian. Ini caranya:
1.Dapatkan surat sumpah: Pergi ke Pesuruhjaya Sumpah untuk buat pengisytiharan yang anda nak perkataan tu digugurkan dari nama sendiri atau nama anak. Anda akan diminta untuk isi borang dan ia akan ditandatangani oleh pesuruhjaya.
2.Pergi ke JPN: Anda boleh pergi ke mana-mana cawangan JPN terdekat dan kata nak buat Permohonan Pindaan Butiran Kad Pengenalan.
3.Isi borang: Anda nanti akan diberikan borang KP.16. Isi borang tu dan sertakan sekali dokumen-dokumen sokongan seperti surat sumpah tadi. Kena bawa sijil kelahiran, MyKad dan kalau memohon untuk anak, sila bawa MyKad ibu bapa sekali.
4.Jelaskan kenapa: Mereka nanti akan tanya kenapa anda nak buat macam tu, jadinya bagilah penjelasan yang baik dan munasabah.
Tidak ketinggalan, ada juga dalam kalangan pengguna di laman Twitter yang meninggalkan komen tentang cara untuk memudahkan orang ramai mengenai isu ini. Mudah kan?

*Ini menjadi pilihan kepada setiap ibu bapa. Mungkin tidak ramai dalam kalangan kita yang mengalami betapa susahnya situasi dan prosedur yang perlu dilalui setiap kali berurusan dengan pihak luar dari Malaysia. Namun, kalau tidak mempunyai apa-apa keperluan untuk membuang ‘bin’ atau ‘binti’, seeloknya dibiarkan sahaja di nama kita yang indah itu supaya lebih mudah untuk kita mengetahui jantina masing-masing. Ramai sahaja yang tinggal di luar negara dari dahulu lagi dan tidak mengatakan apa-apa yang sukar…
Sumber: AskLegal, Twitter @JalalMisai


Pre-School Anak Dah Register Dengan KPM Atau Belum? Ini Cara Nak Semak

Memilih taska, pra sekolah atau ‘pre-school’ untuk anak-anak memulakan pendidikan merupakan perkara yang bukan mudah. Tambah pula banyak kes yang dipaparkan di media arus perdana berkaitan buli, penderaan dan juga kes kebakaran. Oleh itu penting bagi ibu bapa untuk selidik dahulu sama ada pre-school yang anda pilih sudah mendaftar atau belum dengan Kementerian Pendidikan.
Berikut merupakan cara yang dikongsikan oleh seorang ibu di laman Twitter supaya anda juga dapat menyemak dahulu nama pre-school yang telah mendaftar dengan KPM supaya selamat dalam semua segi.

Baca juga: Anak Letih Balik Taska Sebab Tak Cukup Tidur? Mak Ayah Kena Buat Apa?
MACAM MANA NAK TAHU PRE-SCHOOL DAH REGISTER DENGAN KPM?
Menurut perkongsian ibu yang dikenali sebagai Mieja Ibrahim di lama Twitternya, dia menyuarakan kerisauan mengenai ada sesetengah pre-school yang dibuka di ‘shop lot’. Hal ini kerana, anak-anak juga perlu tahu di manakah pintu kecemasan kebakaran sekiranya berlaku sebarang jenis kecemasan.

Cara yang anda boleh gunakan untuk menyemak terlebih dahulu sama ada sekolah yang didaftarkan mempunyai pengesahan dari KPM untuk beroperasi adalah melalui website eprasekolah.moe.gov.my

Berikut merupakan antara ciri-ciri yang dibenarkan oleh pihak berkuasa sebelum beroperasi.

Apa yang anda boleh buat adalah pergi ke laman web ini dahulu check safety; emergency exit, CCTV, smoke detector, sprayer system, emergency light, bukan berada kat atas restoran/cafe/bistro (gas memasak), check berdaftar dengan JKM/KPM, bomba,KKM, PBT area sana.
Sumber: Twitter @mieja_ibrahim, E-Prasekolah


Cara Daftar Program SAVE 2.0, Baucar Shopee RM200 Untuk Beli Barang Elektrik

Ada berhajat nak beli barangan elektrik baru tahun ni? Jom daftar Program SAVE 2.0 melalui Shopee!
Seperti yang diumumkan dalam Belanjawan 2021, Program yang dilaksanakan oleh Lembaga Pembangunan Tenaga Lestari (SEDA) telah bekerjasama dengan platform eCommerce, Shopee untuk membayar eRebate RM200 sebagai baucar.

Program SAVE 2.0 ini boleh didaftarkan oleh semua pengguna domestik di bawah Tenaga Nasional Berhad (TNB), Sabah Electricity Sdn Bhd (SESB) dan Sarawak Energy Berhad (SEB).
Menurut halaman Shopee, baucar eRebate RM200 diberikan berdasarkan ‘siapa cepat, dia dapat’, dan setiap pemegang akaun hanya boleh membuat tuntutan sekali sahaja.

Wah, menarik kan?

Kena daftar cepat ni!
Macam mana nak daftar?
Jom baca selanjutnya.

Cara Daftar Program SAVE 2.0 Shopee Untuk Dapatkan Baucar RM200
Untuk menebus baucar RM200, anda perlu mendaftar menggunakan App Shopee (Apple App Store, Google Play Store) anda boleh ikuti langkah berikut:

Buka aplikasi Shopee dan pilih Daftar Sekarang & Tebus Baucar RM200 (seperti yang tertera dalam gambar di bawah.)
Isi maklumat yang diperlukan seperti nombor bil elektrik, nombor kad pengenalan, nama penuh dan lain-lain.
Jika bukan pemegang akaun bil elektrik berkenaan, nyatakan status anda dengan pemegang akaun sebenar seperti anak dan sebagainya.
Tekan butang Submit.
Selesai. Permohonan anda akan diproses.
Jika berjaya, RM200 akan dikreditkan ke dalam e-Wallet Shopee anda. Jangan lupa check ok!

Apa Maksud Barang Elektrik Cekap Tenaga (Energy Efficient)?
Jika diluluskan, kita bolehlah membeli mana-mana barangan elektrik jimat tenaga melalui Shopee dengan menggunakan voucher tersebut.
Tapi, barang elektrik yang macam mana dikira sebagai ‘Cekap Tenaga’?
Berdasarkan Peraturan Elektrik 1994 (Pindaan 2013) Peraturan 101A (3) “Mana-mana peralatan yang memenuhi semua keperluan penggunaan elektrik yang cekap di bawah sub peraturan (1) hendaklah dilekatkan dengan label penilaian kecekapan dalam bentuk dan cara yang mungkin ditentukan oleh Suruhanjaya. ”
Semua pengeluar dan pengimport, mesti melekatkan Label Kecekapan Tenaga pada produk sebelum dapat dijual kepada pelanggan.
Ini label ‘Cekap Tenaga’ yang ada dilekatkan pada semua peralatan elektrik. Kalau ikut terma dan syarat voucher ni, kita kena pilih sekurang-kurangnya yang 4 bintang ok!

Ini contoh barang elektrik 5 bintang.
Jadi, masa cari barang dekat Shopee tu, kena cari yang ada label ‘Energy Efficient’ macam ni baru kita boleh guna voucher RM200 tu.

Kalau nak tengok senarai barang yang diiktiraf ‘Cekap Tenaga’ oleh Suruhanjaya Tenaga Malaysia, boleh rujuk di senarai ini: http://edik.st.gov.my/publicenquiry/search.aspx
Nanti akan keluar senarai model beserta jenama sekali macam dekat bawah ni.

Maklumat Lanjut
Ok, mudah je kan…. Memang untung kalau daftar!
Jadi jangan lupa daftar untuk dapatkan baucar RM200 Program SAVE 2.0 melalui Shopee ya.
Untuk maklumat lanjut, layari
https://shopee.com.my/m/program-save
http://www.seda.gov.my/saveprogram/


“Daging Berproses Boleh Menyebabkan Kanser Payudara” – Pakar

Bulan Oktober adalah Bulan Kesedaran Kempen Payudara dan disambut setiap tahun supaya dapat mengingatkan setiap wanita bahawa pentingnya untuk menjalani pemeriksaan payudara secara berkala. Adalah penting juga untuk para wanita tahu bahawa antara punca utama terjadinya kanser payudara ini datangnya dari pemakanan kita sendiri. Apa yang diterangkan oleh pakar ini pastinya bakal mengejutkan ramai kerana ini adalah makanan yang kita selalu makan!
DAGING BERPROSES BOLEH MENYEBABKAN KANSER PAYUDARA

Ramai yang tidak mengetahui bahawa bukan hanya pil hormone boleh menyebabkan kanser payudara, tetapi dengan memakan daging berproses seperti bacon dan sausej secara kerap dan dalam kuantiti yang tinggi, boleh meningkatkan risiko mendapat kanser payudara.
Seseorang wanita mempunyai risiko untuk mendapat kanser payudara bergantung kepada beberapa faktor. Antaranya ialah umur, faktor keturunan, dan faktor terdedah pada perkara yang merangsangkan kanser.

Dalam kajian yang dibuat di Britain:
-1 dalam 7 wanita UK didiagnosa mengalami kanser payudara sepanjang hidup mereka.

-kurang 1% dari kes kanser payudara disebabkan oleh pil perancang kehamilan
-2% kes kanser payudara disebabkan oleh pil hormon yang diamalkan selepas menopause
-8% kes kanser payudara disebabkan oleh obesiti dan berlebihan berat badan
-5% kes kanser payudara disebabkan tidak menyusukan anak (not breastfeeding).

Kajian terbaru menunjukkan wanita yang mengambil makanan yang bersumberkan daging berproses secara kerap dan dalam kuantiti yang tinggi mempunyai risiko 9% lebih tinggi dari wanita yang mengambil makanan seperti dalam kuantiti yang sedikit. Kajian ini bertepatan dengan kajian yang diterbitkan oleh World Health Organization (WHO), yang mengatakan bahawa daging yang berproses menyebabkan kanser.
Walaupun ramai pakar menganggap ia adalah risiko yang kecil, tetapi siapa sangka bilangan yang kecil itu mungkin adalah kita. Kita termasuk bilangan yang kecil itu. Ramai yang mengalami penyakit kanser payudara sendiri tidak menyangka mereka adalah golongan berisiko. Jadi lebih baik berhati-hati dan memberi perhatian kepada apa yang kita makan.
Kajian yang diterbitkan itu melibatkan data lebih sejuta wanita. Kajian ini mengaitkan peningkatan risiko kanser payudara jika mengambil daging berproses dengan risiko kanser payudara. Namun kajian itu tidak menjelaskan adakah ia disebabkan oleh daging yang diproses atau proses pengilangan yang sedia kita tahu yang melibatkan penambahan pengawet, perasa dan pewarna agar daging yang berproses itu lebih tahan lama, lebih cantik dan lebih sedap.

Berapa banyak pengambilan daging berproses yang dibenarkan?

Saya mencadangkan agar kita mengelakkan pengambilan daging berproses, kecuali kita tiada pilihan lain. Pengambilan daging berproses sebanyak 9g atau lebih selama dua hari dalam seminggu, dianggap sebagai pengambilan yang berlebihan. Dalam kajian terdahulu, di United Kingdom kira-kira 14 dari 100 wanita di sana akan mengalami penyakit kanser payudara sepanjang hidup mereka. Penambahan 9% risiko akibat mengambil daging berproses akan menyebabkan penambahan satu lagi dari kes dalam setiap 100 orang wanita.
Namun begitu harus difahamkan, bahawa memakan daging merah dan memakan daging berproses adalah dua keadaan yang berbeza, walaupun kebanyakan daging berproses adalah daging merah. Dalam kajian yang dijalankan dan diterbitkan dalam International Journal of Cancer, risiko ini hanya berlaku pada wanita yang mengambil daging berproses, bukannya mengambil daging merah.
WHO sendiri menyenaraikan daging berproses sebagai faktor penyebab kanser yang menjadi punca utama penyakit kanser usus besar (kolon). WHO juga memberitahu daging merah itu sendiri mungkin penyebab kanser (red meat is “probably carcinogenic”).
Apakah itu daging berproses?

Ia adalah daging yang telah menjalani proses di kilang bagi melambatkan kerosakan pada daging itu dengan menambahkan bahan pengawet, atau mengubah rasa daging itu dengan menambah perasa atau menampakkan daging tersebut lebih cantik dengan menambah pewarna agar daging tersebut nampak masih merah walaupun telah dikeluarkan lebih dari sebulan. Ini termasuk bacon, sausej, hot dogs, salami, daging burger dan seangkatan dengannya.
Bagaimana daging berproses ini menyebabkan kanser? Bahan-bahan kimia yang ditambah seperti pengawet, perasa dan pewarna adalah bahan yang bahaya jika diambil secara berterusan dalam makanan yang berproses. Dengan menambahkan bahan-bahan itu pada daging merah, bahan-bahan ini berinteraksi dengan protein pada daging sehingga menyebabkan daging berproses ini menjadi karsinogenik. Karsinogenik adalah bahan yang merangsang terjadinya kanser.

Perlukah kita menghentikan pengambilan daging berproses? Pakar Perubatan Masyarakat Dr Maryam Farvid, dari Harvard TH Chan School of Public Health di Amerika Syarikat mencadangkan agar kita mengurangkan pengambilannya, jika tidak mampu menghentikannya.
Beliau memberitahu pengambilan daging merah dan daging berproses tidak melebihi 70g sehari. Pada pendapat saya sendiri, semakin kita menghindari makanan yang berasaskan daging berproses ini semakin rendah kita mengalami penyakit kanser payudara ini.
Kita harus melatih keluarga terutamanya anak-anak kita, agar mengurangkan pengambilan makanan berproses terutamanya dagng berproses kerana ia bukan saja boleh menyebabkan kanser payudara tetapi juga kanser colon.
Semoga bermanfaat.
Sumber : Dr. Zubaidi Hj. Ahmad


Banyak Lebihan Daging Korban, Cuba Resepi Daging Goreng Cili Padi Limau Ini. Fuhh!

Kalau ada banyak lebihan daging korban di rumah dan tak tahu nak masak apa, boleh cuba daging goreng cili padi limau seperti yang dikongsikan oleh pengguna Facebook ini.
Dipadankan dengan nasi panas dan kicap, confirm tak cukup sepinggan! Bahan-bahannya pun mudah sahaja. Ruginya kalau tak cuba.

Baca juga: Resepi Daging Dendeng Paling Sedap, Rasanya Memang Padu!
RESEPI DAGING GORENG CILI PADI LIMAU, KECUR AIR LIUR!

Bahan A:

Daging
Bawang putih 3 ulas
Biji ketumbar 1 sudu
Jintan putih 1 sudu

1. Potong daging lawan urat dan nipis. Rebus daging sehingga empuk.
2. Tumbuk bawang putih, biji ketumbar, jintan putih, salutkan pada daging dan goreng hingga garing (pastikan goreng menggunakn minyak yang baru.
Bahan B:

Cili merah besar 2x
Cili padi merah 6x
Bawang merah besar 1/2 biji
Bawang holland 1/2 biji
Bawang putih 6 ulas
Tomato 1 biji
Limau nipis

Cara penyediaan:
1. Rebus semua bahan selama 15 minit. Toskan dan tumbuk kasar.
2. Panaskan minyak, goreng bahan yang telah ditumbuk, masuk belacan sedikit, gula 1/4, garam, mushroom seasoning, perahan limau nipis 1/2 biji, goreng cili sehingga garing.
3. Masuk daging yang telah digoreng dan daun limau purut.
Sedia untuk dihidang. Mudah kan? Selamat mencuba!
Baca juga: Resepi Sup Tulang Daging Korban Ala Thai, Masam Pedas Memang Puas Hirup!
Sumber: Facebook Yatiekitchen


Dagu Berlipat Walaupun Badan Kecil? Ini Punca Sebenar Dan Cara Atasinya!

Dagu berlipat atau double chin adalah lebihan lapisan di bahagian leher. Ia juga kelihatan seperti dagu tambahan yang membentuk kedutan pada bahagian leher. Kebanyakan orang tidak suka dagu berlipat kerana ia boleh menurunkan keyakinan diri mereka.
Selain keyakinan diri menurun, ‘mood’ juga rosak setiap kali tangkap gambar disebabkan dagu berlipat ini kerana ia terlalu menonjol. Sebenarnya apa punca dagu berlipat dan ada tak cara hilangkannya? Jom ikuti perkongsian penulis!

Baca juga: Cara Hilangkan Dagu Berlapis, Rupanya Guna Bahan Di Dapur Je!
PUNCA DAGU BERLIPAT, BUKAN SEMATA-MATA BERAT BERLEBIHAN
1. BERAT BADAN BERLEBIHAN

Antara punca utama dagu berlipat adalah disebabkan oleh lebihan lemak. Ini kerana ketika berat badan bertambah, lemak akan disimpan di seluruh tubuh termasuklah di wajah dan juga bawah dagu.

Selain itu, ia juga bergantung pada jenis tubuh seseorang. Jika memiliki postur tubuh besar, mungkin kenaikan berat badan akan tertumpu di bahagian perut atau paha. Berbeza dengan sesetengah orang, lemak akan muncul di bahagian dagu sehingga menyebabkan ia nampak berlipat.
2. POSTUR TUBUH

Tahu tak telefon bimbit sebenarnya boleh buat dagu berlipat? Ini kerana semasa memakai telefon bimbit, seseorang akan cenderung menunduk ke bawah. Postur ini akan menyebabkan sakit lahir dan juga beri kesan buruk kepada otot platysma, yang menghubungkan leher ke dagu. Justeru itu, saat otot ini makin lemah, ia akan mengakibatkan berkurangnya keanjalan pada sekitar rahang dan memberikan kesan kendur.
3. STRUKTUR WAJAH
Untuk pengetahuan anda, mereka yang mempunya garis rahang tidak tegas lebih cenderung untuk memiliki dagu berlipat. Ini kerana ia akan membuat area kulit nampak berlebihan.
Justeru itu, struktur wajah yang berbeza ini juga menjadi jawapan kepada persoalan mengapa orang yang memiliki tubuh kecil juga mempunyai dagu berlipat.
4. KULIT YANG MENUA

Kalau nak tahu kulit kita mula hilang keanjalannya selaras dengan pertambahan usia sehingga menyebabkan ia menjadi kendur lantas menimbulkan dagu berlipat. Pada pertengahan usia 20-an, jumlah kolagen yang dikeluarkan kulit semakin berkurang.
Ketika situasi ini berlaku, kulit muka kehilangan keanjalannya. Oleh itu, semakin tua, semakin sikit kolagen yang dikeluarkan. Apabila kulit di bawah rahang mula mengendur, situasi ini memberi kesan dagu berganda.
Apa yang boleh anda lakukan adalah jalani rawatan kulit dan amalkan gaya hidup sihat supaya dapat menolong mencegah kesan penuaan ini.
5. GENETIK
Jika mempunyai keluarga yang berdagu lipat, maka ada kemungkinan tinggi untuk anda memilikinya juga.
Oleh itu, jangan hanya salahkan berat badan yang berlebihan kerana ada penyebab lain kepada dagu berlipat.
CARA ATASI DAGU BERLIPAT
1. DIET DAN SENAMAN

Jika dagu berlipat kerana kenaikan berat badan, diet boleh bantu anda mengecilkan atau menghilangkannya. Caranya adalah dengan makan makanan sihat dan mengamalkan senaman secara konsisten. Panduan makan sihat yang boleh anda amalkan:

Elakkan makanan proses
Makan lemak sihat seperti minyak zaitun dan kekacang
Kawal pengambilan gula
Kawal bahagian makanan agar tak berlebihan
Makan sayur dan buah dengan cukup
Makan protein rendah lemak seperti ikan
Jangan makan makanan bergoreng
Pilih produk susu rendah lemak
Ganti gandum bukan keseluruhan (nasi putih, roti putih) dengan gandum penuh

Untuk keberkesan maksima, anda boleh bersenam selama 300 minit seminggu atau 45 minit setiap hari. Anda juga boleh melakukan strength training dua kali seminggu. Malah, apa apa aktiviti melibatkan pergerakan fizikal seperti berkebun, naik turun tangga juga perlu diamalkan.
2. SENAMAN WAJAH
Cara ini adalah paling praktikal kerana tidak perlu mengeluarkan wang mahupun keluar dari rumah. Untuk pengetahuan anda, senaman wajah boleh memperkuat leher, rahang dan tisu penghubung sehingga membantu mengurangkan dagu berlipat. Caranya adalah:

Tarik kepala ke belakang dan lihat ke arah langit.
Muncungkan bibir seolah-olah ingin mencium langit. Lakukan untuk meregangkan bahagian bawah dagu.
Berhenti muncungkan bibir dan kembalikan kepala kepada posisi normal.

Semoga Bermanfaat!
Sumber: Sinaran Wanita


Dah Boleh Cuti-Cuti Malaysia, Ini 5 Checklist Penting Sebelum Pergi Bercuti

Setiap orang pastinya mengimpikan sebuah percutian yang menarik. Lebih-lebih lagi apabila dengan perintah kawalan yang selama ini berlangsung selama 3 bulan tanpa kita boleh bergerak ke mana-mana. Pasti anda inginkan percutian yang boleh tenangkan fikiran dan hilangkan stress.
Dengan pengemuman dah boleh rentas negeri bermula 10 Jun sehingga 31 Ogos ini, pasti ramai yang berlumba-lumba ingin pergi bercuti. Tetapi sebelum bercuti, apa yang paling penting ialah sebuah percutian itu perlulah dirancang dengan betul supaya selaras dengan bajet yang ingin dikeluarkan. Baru dapat bercuti dengan tenang dan aman.

Mari kita lihat 5 perkara penting yang perlu anda semak sebelum pergi bercuti.
5 Perkara Penting Sebelum Bercuti
1. Destinasi Untuk Bercuti

Ini adalah perkara paling penting yang anda perlu tahu sebelum pergi bercuti. Dengan adanya destinasi yang ingin anda tuju pasti anda boleh merancang segalanya seperti aktiviti yang ingin dilakukan di sana dan juga bajet perbelanjaan yang akan anda belanjakan di sana.

Jika anda mempunyai bajet yang seminima mungkin, tidak salah untuk anda memilih pergi bercuti ke tempat seperti air terjun ataupun pulau-pulau yang berdekatan dengan negeri anda. Sesiapa yang gemarkan waterpark pasti air terjun atau pulau boleh dijadikan destinasi gantian kerana semua sedia maklum yang waterpark masih ditutup untuk awam.
2. Buat Tempahan Awal

Ini juga merupakan rancangan yang paling penting juga. Dengan membuat tempahan awal seperti tempat penginapan atau pengangkutan yang ingin digunakan di destinasi tersebut, anda pasti dapat berjimat lebih kerana dengan ini pastinya anda akan mendapat harga yang lebih murah daripada biasa.
Bagi mereka yang selalu pergi bercuti pasti anda tahu bagaimana rate harga ditentukan berdasarkan tarikh atau waktu yang ingin anda tuju. Kebiasaannya jika anda membuat tempahan lewat pasti harga akan lebih tinggi.
3. Senarai Aktiviti Dan Itinerari

Bagi melancarkan percutian anda, tentatif dan itinerari ini adalah perkara penting yang anda perlu siapkan sebelum memulakan percutian anda. Ini akan memudahkan perjalanan anda dan melancarkan segalan rancangan anda.
Selain itu, dengan adanya perintah kawalan ini, anda juga boleh senaraikan awal-awal tempat apa yang boleh dilawati, aktiviti apa yang boleh atau tidak boleh dilakukan. Ini akan lebih memudahkan anda. Selain menggunakan agensi pelancongan, merancang sendiri perjalanan pun akan menjadikan masa kita lebih fleksibel.
4. Senarai Barang Keperluan

Sebaik mungkin anda boleh menyediakan senarai semak 2 minggu sebelum anda pergi bercuti. Ini penting kerana supaya membuatkan anda tidak tertinggal segala barangan keperluan dan barangan penting yang harus anda bawa bersama ketika pergi bercuti. Perkara ini juga dapat menjimatkan anda dari membazir ketika sampai ke destinasi.
Apa sahaja barang yang anda rasa perlu dibawa dan penting, anda catatlah awala-awal kerana jika anda melengahkan masa pasti akan ada sahaja barang yang akan tertinggal. Juga jangan lupa untuk bawa ubat-ubatan yang perlu. Kita tidak tahu apa yang akan terjadi ketika sedang bercuti kan.
5. Duit Perbelanjaan

Pasti setiap percutian memerlukan duit perbelanjaan yang agak banyak. Jika anda sudah mempunyai rancangan hendak ke mana, perlulah anda menabung dari awal. Ini bagi mengelakkan anda kekurangan duit perbelanjaan ketika bercuti.
Anda perlulah mengambil kira semua kos termasuk kos penginapan, pengangkutan, kos makanan, cenderamata dan juga bajet penting adalah untuk kos kecemasan. Jika anda merancang untuk pergi ke tempat yang menjadi perhatian pengunjung, pastikan anda sudah mengenalpasti lokasi lokasi di sana.
Selain itu, anda juga boleh bertanya dengan penduduk tempatan bagi mendapatkan informasi lebih berkenaan tempat tersebut. Di internet pasti menjanjikan perkara-perkara manis sahaja.


Dah Bosan Ikan Bakar Melaka? Ini Resepi Ikan Bakar Kuala Perlis Yang Memang Sedap!

Siapa sangka kunjungan ke Kuala Perlis, Perlis untuk menghadiri majlis konvokesyen anak telah memberikan kenangan lain iaitu dapat menikmati keenakan hidangan ikan siakap bakar di negeri itu. Khabarnya, kesedapannya terbayang-bayang sehingga kini.
Justeru itu, jika anda ingin mencuba atau merindui kelazatan ikan siakap bakar di negeri tersebut, apa kata cuba resepi yang dikongsikan oleh Puan Rosmaliza Omar seperti di bawah. Guna jenis ikan lain pun boleh!

Baca juga: Resepi Nasi Briyani Pakistan Asli, Memang Rasa Lain Dari Nasi Briyani Malaysia!
INI RESEPI IKAN BAKAR KUALA PERLIS YANG MEMANG SEDAP!

Kali pertama makan SIAKAP BAKAR stail gini masa pergi konvo anak kat Perlis, boleh tahan sedapnya cicah air asam dan sambal kicap. Simple-simple tapi sedappp!

RESEPI SIAKAP BAKAR ALA-ALA KUALA PERLIS
BAHAN-BAHAN:

1 ekor ikan siakap / apa-apa ikan yang suka.
3 sdb majerin/ butter.
4 sdb susu pekat manis.
1/2 cawan santan pekat KARA.
Sedikit serbuk kunyit.
Garam.

CARA-CARA:

1. Masak semua bahan-bahan diatas kecuali ikan dengan api perlahan hingga agak pekat sedikit.
2. Rasakan manis-manis lemaknya. Setelah nampak sedikit mendidih dan elok pekatnya boleh tutup api. Ketepikan.
3. Ikan dicuci bersih dan gaulkan dengan serbuk kunyit dan garam.
4. Bakar ikan dengan api sedang. Setelah siap bakar sapukan kuahnya atas ikan sambil-sambil dibakar lagi. Bila dah nampak bersalut elok boleh diangkat.
5 Hidangkan dengan sambal kicap atau air asam kerisik.
Cuba laaa buat gerenti menambah-nambah makan.
SUDAH TERBUKTI SIAKAP BAKAR KUALA PERLIS MEMANG SEDAP!
Kalau anda tidak percaya, lihat sahaja di ruangan komen ternyata ramai dalam kalangan netizen telah merasainya dan ‘sudah terang lagi bersuluh’, kesedapan resepi ikan bakar di Kuala Perlis tak boleh disangkal lagi.

Sumber: Rosmaliza Omar via Masak Apa Hari Ni..(MAHN)


Dah Bosan Masuk Mall? Ini 5 Lokasi Menarik Sekitar Kuala Lumpur Yang Boleh Pergi Ketika ‘Weekend’

Cuti hujung minggu semestinya anda ingin keluar untuk meluangkan masa bersama keluarga atau sahabat handai setelah hampir seminggu bekerja ataupun belajar, terdapat banyak tempat-tempat menarik di sekitar Kuala Lumpur yang boleh dilawati untuk tujuan beriadah, lakukan aktiviti fizikal, ataupun bergambar. Berikut merupakan senarai lima tempat menarik yang boleh anda kunjungi untuk habiskan cuti hujung minggu, manfaatkan cuti anda dengan pergi menikmati keseronokan berjalan di tempat tempat berikut.
5 TEMPAT MENARIK UNTUK DIKUNJUNGI PADA CUTI HUJUNG MINGGU
1. TAMAN EKO RIMBA KL (HUTAN SIMPAN BUKIT NENAS)

Taman Eko Rimba KL dahulu dikenali sebagai Hutan Simpan Bukit Nenas yang merupakan salah satu hutan simpan kekal tertua di Malaysia. Hutan simpan ini meliputi kawasan seluas kira-kira 11,0000 meter persegi dan didirikan pada tahun 1906, menjadikannya satu-satunya hutan hujan tropikal yang masih ada di tengah-tengah pusat bandar Kuala Lumpur. Pelbagai aktiviti boleh dilakukan termasuklah berjoging, bersantai di pondok yang disediakan. Terdapat juga tempat berkhemah dan padang permainan yang pastinya akan memberikan kegembiraan kepada pengunjung. Anda juga boleh menemukan pelbagai spesies pokok, herba, buluh dan tanaman menjalar. Apa yang menariknya di situ juga turut terdapat laluan berjalan kaki sepanjang 300 hingga 500 meter. Taman ini sememangnya sesuai untuk seisi keluarga, pasangan dan sahabat handai untuk beriadah dan menikmati hujung minggu.
2. RUMAH TERBALIK KUALA LUMPUR (KL UPSIDE DOWN HOUSE)

Anda akan dapat melihat kereta Morris Minor lama yang terletak di perkarangan rumah ini dengan mata anda sendiri. Barangan dalam serta luar rumahnya yang terbalik akan membuat sesiapa sahaja teruja. Selain daripada sesuai untuk dilawati semua peringkat usia, rumah ini juga sesuai sekali untuk mereka yang suka bergambar jadi anda boleh ambil pelbagai gambar menarik yang menggambarkan anda dalam keadaan terbalik sebagai feed di media sosial anda! Singgahlah ke rumah terbalik yang tertinggi di Malaysia ini bersama tersayang.
3. TUGU NEGARA

Hari Malaysia sudah semakin hampir, bolehlah serapkan semangat patriotik juga dalam diri dengan melawati Tugu Negara. Terdapat tujuh ukiran tembaga manusia yang sebenarnya melambangkan kekuatan, keberaniaan, kesengsaraan, kepimpinan, perpaduan, pengorbanan dan kewaspadaan. Di Tugu Negara ini juga terdapat tarikan lain seperti astaka yang berbentuk bulan sabit, kolam pantulan segi empat yang panjang dengan air pancut. Turut terdapat Cenopath yang mempunyai tulisan bagi memperingati askar-askar yang gugur dalam peperangan. Tugu Negara ini terletak berhampiran dengan Dewan Parlimen dan Taman Tasik Perdana. Jadi, sambil melawat Tugu Negara anda juga boleh berjalan-jalan di Taman Tasik Perdana menghirup udara segar.
4. PASAR SENI (CENTRAL MARKET)

Suatu ketika dahulu dikenali sebagai pasar basah yang kemudian diubah menjadi gerai-gerai menjual kraftangan, di dalam bangunan terdapat beberapa kedai butik, kraftangan dan gerai cenderamata. Terdapat juga ramai peniaga yang menjual barang-barang tempatan seperti cetakan batik asli Malaysia. Pasar Seni terletak di tebing seberang Kompleks Dayabumi dan merupakan bangunan bergaya art-deco dengan hiasan tempatan ‘Baroque’. Anda boleh singgah ke tempat ini dan melihat semula kraftangan Malaysia yang menarik dan mempunyai mutu seni tersendiri. Tingkat dua mempunyai beberapa restoran dan medan selera yang menyajikan masakan Asia. Pasar Seni sering menjadi tuan rumah kepada pelbagai vendor yang memberikan barang-barang terbaik mereka semasa festival tahunan yang berwarna-warni dan menarik di negara ini. Contohnya, semasa perayaan Hari Raya, penjual akan menjual pelbagai jenis kuih dan makanan ringan. Terdapat juga ‘Jonker Street’ Melaka, kawasan Pusat Pasar yang kelihatan seperti rumah khas Baba-Nyonya dengan perabot gaya Peranakan yang turut dijual.
5. Muzium Seni Ilusi 3D (Illusion 3D Art Museum)

Luangkan hari minggu anda dengan melihat lukisan yang besar di sekeliling dinding dan lantai dalam muzium ini dan pastikan bateri telefon juga penuh supaya anda boleh bergambar dengan pelbagai senario 3D yang ada seperti berjumpa demgan zombi ataupun selebriti, haiwan eksotik, tebing-tebing berbahaya yang kelihatan sangat realistik. Muzium Seni Ilusi 3D mempamerkan 38 lukisan yang dilukis dengan tangan. Terdapat studio interaktif yang menayangkan lima video pendek antaranya hidupan zaman dinosaur di darat dan laut jadi pengunjung boleh berinteraksi dengan animasi video tersebut yang dibangunkan di sebuah studio terkenal di London, United Kingdom.
Jauh perjalanan, luas pemandangan. Selamat berhujung minggu!


Dah Buat Amalan Kerohanian Tapi Hati Masih Tak Tenang? Dato’ Dr. Fadzilah Kamsah Kongsi 5 Tips

Kita dah lakukan segala hal termasuklah sentiasa mendekatkan diri dengan Allah SWT dan melakukan pelbagai bentuk amalan kerohanian namun hati ini masih lagi terbit rasa tidak tenang dan tiada semangat. Bagaimana nak rawat dan kurangkan rasa itu?
Dato’ Dr. Haji Mohd Fadzilah Kamsah ada berkongsi tips untuk menambah baik kehidupan kita dengan melakukan 5 perkara. Jom cuba buat! Semoga kehidupan kita semua jadi lebih baik, ceria, bahagia dan tenang.

Baca juga: “Saya Rasa Kosong, Tak Rasa Apa-Apa..” – Doktor Kongsi Tips Atasi Rasa ‘Kosong’ Dalam Diri
DAH BUAT AMALAN KEROHANIAN TAPI HATI MASIH TAK TENANG? DATO’ DR. FADZILAH KAMSAH KONGSI 5 TIPS
Gambar hiasan: LifeHack.

“Sejak akhir ini, hati saya rasa tak tenanglah Tok Abah. Rasa takda semangat, tak tahu nak buat apa. Macam semua benda rasa tak kena sahaja. Saya pun tak ingat bila last saya betul-betul happy.”

Jawapan:
Jika semua perkara wajib kita dah lakukan.
Dah dekatkan diri dengan dengan Allah SWT. Sudah baca Al-Quran, sudah maafkan orang sebelum tidur dan semua bentuk amalan kerohanian kita dah jalankan,
TIPS RAWAT KETENANGAN HATI DENGAN TUKAR RUTIN HARIAN ANDA!
kita kena tukar rutin harian kita seperti di bawah:
1. BERJALAN DI LUAR RUMAH SELEPAS SOLAT SUBUH
Gambar hiasan: Emma Simpson / Unsplash.
Hal ini nampak simple tetapi sangat power! Dengan berjalan, ia mampu merembeskan hormon endorphins untuk buat kita rasa lebih tenang.
Semasa berjalan, atur strategi macam mana untuk mencapai apa yang kita mahukan. Kemudian fikirkan macam mana nak capai matlamat kita hari ini. Dan syukuri apa sahaja yang kita punya hari ini.
2. BUAT PERKARA BARU YANG DAPAT TINGKATKAN MOOD KITA
Gambar hiasan: ReviewWorldz
Kita sudah buat secara automatik untuk hal yang kita dah biasa buat.
Pergi kerja, balik rumah, duduk depan laptop, tengok netflix dan tidur.
Rutin itu berputar untuk hal yang sama.
Semua itu buat kita drain, terasa bosan dan macam taknak buat lagi dah.
Jadi, cari aktiviti baru yang best dan mencabar. Jumpa circle baru, berkawan, naik basikal, panjat bukit atau pergi ke tempat baru.
3. BERUSAHA SEDIKIT UNTUK UBAH PENAMPILAN DIRI
Gambar hiasan: PromaStore.
Apa yang kita pakai, itu yang kita rasa.
Kita akan perasan, orang mula beri perhatian pada kita. Diri kita rasa lebih baik. Kita rasa lebih produktif.
4. SENTIASA TAMBAH BAIK 5 ELEMEN HIDUP
Gambar hiasan: ToneFotografia / Freepik.

Rumah
Kewangan
Persekitaran
Hubungan
Kesihatan mental
Kesihatan fizikal
Kerjaya

5. SENTIASA UTAMAKAN KESIHATAN
Gambar hiasan: HealthLabMechiganMedicine.
Pastikan tidur mencukupi. Pastikan selalu bersenam untuk stamina berganda.
Pastikan minum air dengan kerap untuk ada pandangan yang jelas.
5 hal ini jika kita pandang serius, Inn sha Allah, semua hal dalam hidup dapat diperkasa dan ditambah baik. Kita akan lebih ceria, bahagia dan tenang sahaja menjalani hidup ini.
Moga kehidupan kamu dan kita semua jadi lebih baik ya. Tok Abah doakan.
Dato’ Dr. Haji Mohd Fadzilah Kamsah,
Berikan yang terbaik untuk jadi yang terbaik.
Sumber: Facebook Dato’ Dr. Haji Mohd Fadzilah Kamsah


Dah Diet Tapi Berat Tak Turun? Ini Kriteria Makanan & Cara Sebenar Anda Perlu Lakukan

“Dah sebulan aku diet ni, tapi tak nampak apa-apa perubahan pun?”
Pernah atau tidak situasi sebegini berlaku kepada anda? Dah berbulan-bulan diet tapi berat badan masih tak turun dan berada pada tahan yang sama walaupun dah amalkan makanan yang sihat. Rupa-rupanya, selama ini barang makanan yang anda amalkan itu tidak mempunyai kandungan kalori yang rendah seperti apa yang anda fikirkan! Oleh itu, kalau tak mahu tersilap dalam pembelian makanan berdiet, jom tengok 10 senarai makanan yang confirm akan bantu anda menurunkan berat badan.

BARANG DIET PILIHAN DAPUR SIHAT
Hari tu jalan-jalan dekat Tesco sempat lah snap gambar-gambar beberapa barang diet yang saya guna dari dulu sampai sekarang. Nak share dengan geng #eatandslim tapi takpe kita share sini je bagi ramai lagi dapat manfaat. Bila diet sihat ni bukannya kita makan special sangat or makan pelik-pelik dari orang lain pun. Kita cuma kena pilih bahan makanan yang lebih baik je.
Selalunya kita nak yang low GI supaya kita kenyang lama. Kita nak yang takde added sugar sebab kalau perlu kita tambah sendiri je gula baru boleh control kuantiti. Tu je. Takde pelik sangat. Dan bahan-bahan ni pun bagus untuk kesihatan. So dah kurus pun teruskan lah cara yang sama baru boleh maintain berat. 8 dari 10 orang yang turun berat akan naik balik berat dia dalam tempoh setahun. Haa awak nak ke jadi macam tu? Penat je diet kan.

1. Digestive biscuit

Ni saya suka buat snacking bila kadang teringin nak makan something sweet. Masalahnya sedap sangat 2 keping rasa tak cukup. Haha so be careful!
2. Coffee Essenso

Siapa suka minum kopi tu nah boleh try instant coffee Essenso ni. 1 sachet baru 7 kcal. Coffee juga bantu boost metabolisme tapi dengan syarat gula jangan lah bersudu-sudu.  Nak letak gula max 1 tsp. Nak ala-ala white coffee tu tambah fresh milk. Susu pekat manis a big NO okay. Nak kurus kan? Kebanyakan orang boleh ambil maximum 6 tsp (sudu kecil) gula tambahan je sehari. Tapi majoriti ambil kita gula 4-5 ganda dari tu.
3. Minyak Masak

Siapa kata diet tak boleh guna minyak. Boleh tapi hadkan maximum 1 tbsp per serving. Maknanya sekali masak tu guna 1 tbsp je lah. Minyak dekat pasaran ada 2 jenis. Satu macam botol kiri tulis Minyak Sawit Olein Bertapis. Dan satu lagi belah kanan tu campuran minyak sawit dan minyak lain dinamakan minyak sebatian.
Ada orang kata bagus kiri. Tapi kanan tu pun takde salahnya. Sebab minyak ni yang penting control KUANTITI penggunaan.
Kebanyakan orang boleh ambil maximum 2 tbsp (sudu besar) minyak je sehari. Sebab tu nak kurus kena kurangkan sangat makanan bergoreng. My choice is coconut oil tapi kalau nak deep fry guna minyak sawit je sebab murah sikit.
4. Mayonis

Mayo brand Kewpie. Warna pink mayo Low Fat. Warna merah yang biasa. Pink rendah kalori, rendah lemak, tinggi karbohidrat.
Merah tinggi kalori, tinggi lemak, rendah karbon. Nak pilih mana satu? Kalau saya mana-mana pun boleh sebab yang penting KUANTITI. Mayo hadkan 1 tsp per serving. Tapi kalau dah contoh sandwich tu letak cheese atau protein tu dah goreng ke, tak perlulah letak mayo. Nak diet meal kena balance. Jangan semua benda nak letak.
5. Sos Haisin

Ni antara sos yang selalu guna dalam meal dapur sihat. Kalau orang diet Eat Clean tak boleh la kot kan ambil sos macam ni.
Tapi sebab saya bukan buat Eat Clean. Saya cuma healthy & balance diet. So sos boleh guna yang penting kawal KUANTITI.
Sos limit maximum 3 jenis sos. Dan hadkan penggunaan 1 tbsp sos je per serving. Kalau nak guna sampai 3 sos pun total combine max 1 tbsp juga. Lagi kurang lagi bagus.
6. Beras

Kebulur la ahkak kalau diet tak makan nasi kan. Bagi yang nak belajar kurangkan portion nasi tu ahkak advice makan Beras Parboiled ni. Ada macam-macam brand tapi yang brand Jati tu paling murah (5kg dalam RM20). Jasmine dan Faiz mahal sikit.
Beras parboiled ni bagusnya GI rendah. Jadi makan sikit pun kenyang. Sesuai la untuk orang diet kena kurangkan portion nasi.

Beras parboiled ni ada khasiat macam beras perang tapi rasa macam beras putih. Kebanyakan orang kata beras perang tak sedap. So makanlah beras parboiled. Khasiat beras perang tapi rasa beras putih. Untuk yang ada masalah kencing manis pun digalakkan guna beras parboiled.
7.  Roti

Haaa ni roti special sikit. Harga pun mahal sikit. Ada pek merah dengan pek hijau. Kalau agak-agak nak makan yang special tu make sure pilih pek HIJAU ya. Yang Multigrain and Seeds tu. Sebab GI dia lagi rendah, kenyang lama.
8. OAT

Sebaiknya guna oat jenis ROLLED OAT. Kenyang lagi lama. Tapi kalau nak guna instant oat pastikan plain bukan yang 3 in 1 tu sebab banyak gula dalam tu.
10. COKLAT

Perempuan dan coklat mana boleh dipisahkan tapi tengah diet tu nak makan coklat cari Dark chocolate dan at least 70% Cocoa. Dalam gambar tu 72% cocoa. 1-2 bar kecik tu je ya limit nak makan. Bukan 1 paket.
*Selepas ini kalau nak beli barang makanan tu buat pilihan yang bijak ya!
Sumber : Farieez Akib


Dah Habis Kuarantin Tapi Masih Sesak Nafas? Ini Apa Anda Perlu Buat

Sesiapa sahaja yang dijangkiti wabak Covid-19 pasti risau dengan kesihatan dan keadaan diri dan perlu menjalani kuarantin di rumah atau di pusat kuarantin yang telah ditetapkan. Tempoh kuarantin sepanjang 10 hari itu akan menjadi penanda aras mengenai keadaan diri pesakit Covid-19.
Walau bagaimanapun, setelah tamat tempoh kuarantin adakah diri sesorang individu yang dijangkiti virus tersebut akan kembali normal atau sebaliknya? Adakah kesan seperti sesak nafas akan berpanjangan meskipun sudah tamat kuarantin?

Baca juga: Batuk Tak Henti Sampai Berjam-Jam, Ini Kesan Varian Lambda ‘Kebal’ Vaksin
TERUS KE HOSPTAL. JANGAN BERLENGAH-LENGAH
Apakah jalan penyelesaian jika anda menghadapi masalah seperti itu? Perkongsian seorang doktor bernama Erna Nadia menceritakan apa yang harus dilakukan sekiranya masih mengalami gejala sesak nafas. Beliau juga menceritakan gejala varian Delta agak lambat selain turut menasihatkan orang ramai sentiasa mematuhi SOP yang ditetapkan dan keluar jika perlu sahaja.

‘Doktor, saya dah habis kuarantin diri sendiri, dah hari ke 17 tapi saya masih rasa sesak dada, semput dan batuk. Tapi dah habis 2 minggu kuarantin dah, periksa pulse oximeter kat rumah pun okkk je, 95,96’
Jawapan saya adalah segeralah pergi ke hospital. Jangan bertangguh, jangan bertanya tanya.
Tempoh inkubasi untuk varian delta lebih lama iaitu 21 hari. Untuk varian aplha dan beta dalam 10-14 hari. Tempoh inkubasi ini adalah tempoh masa dari saat seseorang sudah dijangkiti virus sehingga dia menunjukkan gejala atau simptom.
GEJALA SELEPAS BEBERAPA HARI, VARIAN DELTA BAHAYA!
Sebab itu varian Delta ini bahaya. Awal awal tak ada sebarang gejala. Sihat, hebat. Selang beberapa hari, pap terus lemah.
Dan inilah tindakan yang perlu diambil. Rasa ada gejala sahaja atau gejala semakin teruk sahaja, teruslah ke hospital. Jangan berlengah.
Because we never know. Don’t trust 100% on your own medical device. Sebab boleh jadi anda salah pasang, mesin anda tak berapa accurate yada yada yada.

Ke hospital bukan untuk apa, untuk periksa dengan betul. Tak kira kuman apa yang menyerang, at least kita tahu. Boleh jadi covid, boleh jadi radang paru paru biasa, boleh jadi asthma, boleh jadi tibi, boleh jadi bronchitis atau penyakit lain. Nak sebut differential diagnosis ni memang 5000 patah perkataan belum tentu habis.
Jadi, nasihat saya, jika rasa tak sihat, teruslah berjumpa doktor ya
Dr. Erna Nadia, Tak perlulah lagi makan di kedai, once face mask dah dibuka di public, banyak kuman yang akan datang menyerang. Berhati hati kerana bukan kesihatan kita sahaja yang perlu dijaga.
Sumber: Dr Erna Nadia


Dah Makan Ubat Tapi Masih Sakit Gastrik, Ini Penerangan Pakar Yang Anda Perlu Tahu

Memang tak boleh digambarkan dengan kata-kata bila serangan sakit gastrik datang. Rasa sakit di perut tu rasa macam ditoreh dengan pisau dan angin dalam badan pun banyak. Kadang-kadang kita dah makan ikut waktu pun masih lagi mengalami sakit gastrik. Kenapa? Ini jawapan dari pakar mengenai sakit yang anda alami.
GASTRIK DAN PANTANG LARANGNYA
“Doktor, saya kena gastrik. Dah pergi makan ubat tapi tak, OK”

Selalu sangat pesakit datang semula ke klinik kerana lepas makan ubat gastrik, masih lagi mengadu pedih ulu hati, mual, kembung perut atau tak ada selera makan. Gastrik atau istilah perubatannya, gastritis, adalah keradangan pada mukosa dinding perut, dan ia boleh dirawat dengan efektif jika ubat di ambil dengan betul. Ramai pesakit ambil ubat dengan cara yang salah. Ada juga yang tak jaga pantang larang.

ANTARA PENYEBAB GASTRIK
1. Jangkitan kuman Helicobacter pylori.
2. Penyalahgunaan minuman alkohol.
3. Merokok
4. Stress
5. Kurang tidur/rehat
6. Jadual makan yang tidak teratur dan makanan tidak berkhasiat
9. Obesiti.
7. Pengambilan ubat tahan sakit (jenis NSAID) yang berterusan.
8. Bercinta (makan tak kenyang, tidur tak lena). #gurau.

UBAT DAN RAWATAN GASTRIK
Lazimnya kalau pesakit kena gastritis, doktor akan beri beberapa jenis ubat, antaranya:
1. Antasid

Ubat untuk meneutralkan asid perut yang telah di rembeskan. Asid berlebihan dalam perut boleh menyebabkan iritasi pada mukosa yang telah radang, oleh sebab itu, perut kita rasa. Kalau dah pedih perut, ambil antasid. Ini ubat pelega. Boleh juga ambil sebelum makan, tak payah tunggu selepas makan makanan. Contoh: Magnesium Trisilicate (MMT)
2. Ubat mengurangkan penghasilan asid perut

Ubat jenis ni ada pelbagai klasifikasi, namun matlamatnya satu. Kurangkan penghasilan asid. Ubat jenis ini selalunya dalam bentuk tablet. Ia adalah ubat mengawal atau mencegah simptom gastritis. Contoh: Ranitidine, Omeprazole, Nexium.
3. Ubat mengurangkan perut memulas dan kejang

Iritasi pada perut menyebabkan otot perut alami kontraksi, ubat ini fungsinya merelakskan otot perut maka kuranglah kesakitan. Contoh: Hyosine(buscopan)
4. Ubat menghambat angin

Ia akan mengurangkan rasa sebu dan kembung perut. Contoh: Simethicone(Hydrosil)
5. Antibiotik

jika dan hanya jika doktor dah periksa dan sahkan ada jangkitan bakteria helicobacter pylori.
PANTANG LARANG UBAT GASTRIK
JANGAN makan ubat lain bersama antasid. Sesetengah ubat telah direka untuk diserap dengan efisien dalam persekitaran berasid, namun selepas anda makan antasid, keasidan dalam perut berkurang dan menggangu kecekapan menyerapan ubat itu. Jarak masa antara ambil antasid dan pengambilan ubat lain sebaiknya, satu jam atau lebih.
Ubat gasrik yang lain boleh diambil sebelum atau selepas makan. Tiada masalah. Seeloknya ubat ini diambil dalam langkau masa yang tetap (contoh setaip 8 jam). Selain mengambil ubat, ada beberapa pantang larang lain untuk mengelakkan akan mempercepatkan pemulihan gastritis.

TIPS-TIPS LAIN UNTUK KAWAL GASTRIK
– Berhenti merokok
– Berhenti minum minuman keras
– Elak pengambilan kopi (Starbucks mahupun Kapal Api)
– Elak makanan pedas dan berminyak
– Elak ambil NSAID berterusan
– Elakkan makan terlalu banyak
– Makan jumlah kecil tetapi kerap dan teratur
– Tidur/rehat secukupnya
– Bersenam dan jaga berat badan

BILA PERLU JUMPA DOKTOR SEMULA?
1. Jika dah makan ubat seperti yang disyorkan oleh doktor dan masih ada simptom. Kena periksa lebih lanjut.
2. Sakit perut yang sangat kuat. Khuatir ada ulser/bocor/tersumbat.
3. Jika muntah, ada darah segar, atau berwarna merah kehitaman. Itu tanda pendarahan.
4. Najis berwarna hitam. Juga tanda pendarahan dari perut.

Sumber : Dr. Kamarul Ariffin Nor Sadan


Dah Nak Raya Ni, Barangan Rumah Dah Beli Ke Belum? Kalau Belum, TBC Elektrik Ada Buat Promo. Murah Murah!

Bila dah nak menjelang hari raya ni, biasalah banyak preparation yang perlu dibuat. Baju raya, langsir raya, kuih raya dan sebagainya. Ada yang nak buat rumah terbuka tak? Kalau ada, mesti korang semua nakkan barangan rumah raya juga, betul tak? Maklumlah nanti kan nak ajak tetamu datang rumah, semuanya mesti kena perfect! Hehe tak perlu over, cuma bersederhana pun ok.
Oh ya, admin nak bagitahu ni. TBC Elektrik ada buat promosi tau sempena raya yang bakal tiba nanti. Jadi, korang semua tak perlu risau tentang barangan rumah harga mahal ke apa. Memang murah sangat dan confirm berbaloi!

Antara barangan yang di jual dengan harga PROMOSI RAYA!

(TV)

(Mesin basuh)

(Peti sejuk)

(Kipas)

(Penghawa dingin)

(Pelbagai barangan keperluan rumah & dapur)
Raya canopy sale kali ini memang gempak habis. Harga yang sangat murah dan barangan yang berkualiti!

Raya canopy sale ini bakal diadakan selama 8 hari je tau. Jangan terlepas pulak ye. Set date awal-awal. Baru best dapat beraya dengan barangan rumah terbaru. Hehe
Raya Canopy Promotion
Tarikh: 16 – 23 Jun 2017
Masa: 10.30am – 9.30pm / 9.30am – 9.30pm (Sg Buloh outlet)
Kunjungi 4 outlet ini untuk dapatkan promosi raya
Jangan risau, untuk yang duduk jauh, korang boleh juga visit outlet mereka di Sungai Buloh, Kuala Selangor, Bandar Sri Permaisuri dan juga Bandar Baru Bangi. Tarikh dan masa adalah sama seperti diatas ye.

TBC Elektrik Sdn Bhd Sungai Buloh
Contact Number: 03-6156 7368
Alamat: No. 398 & 399, Jalan 1A/1, Bandar Baru Sg Buloh, 47000 Sg Buloh, Selangor Darul Ehsan.
Waze: https://waze.to/lr/hw284r0z20
Google Map: https://goo.gl/maps/XtcpLQkdxmk

TBC Elektrik Sdn Bhd Kuala Selangor
Alamat: 43 & 45, Jalan Medan Niaga 2, Taman Medan Niaga, 45000 Kuala Selangor, Selangor Darul Ehsan.
Contact Number: 03-3289 7610
Waze: https://waze.to/lr/hw284bkqyj
Google Map: https://goo.gl/maps/XtcpLQkdxmk

TBC Elektrik Sdn Bhd Bandar Sri Permaisuri
Alamat: No. 67G, Jalan Dwitasik, Dataran Dwitasik, Bandar Sri Permaisuri, 56000 Cheras Kuala Lumpur.
Contact Number: 03-9173 1885
Google Map: http://maps.google.com/?cid=3352406764126005820&hl=en&gl=gb
Waze: https://waze.to/lr/hw283ds8ce

TBC Elektrik Sdn Bhd Bandar Baru Bangi
Contact Number: 03-8922 0186
Alamat: No. 36, Seksyen 8,, 12, Jalan Harmoni 8, Taman Harmoni, 43500 Bandar Baru Bangi, Selangor
Waze: https://waze.to/lr/hw282ge7qp
Google Map: https://goo.gl/maps/JVoumvL6PMt
Untuk maklumat lanjut, anda boleh ke Facebook mereka. Link di bawah:
TBC Facebook Page